title: Joseph Smith III

text: 1840-luvun lopulla ja 1850-luvun alussa suurin osa Smithin seuraajista joko tunnusti Brigham Youngin tämän seuraajaksi ja muutti Utahiin tai pysyi keskilännessä ja tunnusti James J. Strangin profeetaksi. Strang yritti luoda siteitä Smithien perheeseen ja esitti, että Smith tulisi kerran seuraamaan häntä hänen kirkkonsa johtojana. Smithien perhe ei kuitenkaan osoittanut kiinnostusta ryhtyä tukemaan Strangin johtamaa yhteisöä. Useat keskilännen pyhistä vastustivat ajatusta moniavioisuudesta. Kun Strang otti tämän tavan virallisesti käytäntöön 1849, monet hänen kannattajistaan hylkäsivät hänet ja hänen kirkkonsa. Kun Strang myöhemmin sai surmansa salamurhaajan luodista, hän kieltäytyi määräämästä itselleen seuraajaa, mikä jätti hänen kirkkonsa hajaannuksen tilaan. Tämä sai monet hänen entisistä kannattajistaan etsimään itselleen uutta hengellistä kotia.


title: Joseph Smith III

text: Monet keskilännen pyhistä odottivat Joseph Smith III:n astuvan kirkon johtoon. Smith torjui kuitenkin pitkään tämänsuuntaiset pyynnöt. Hän selitti astuvansa kirkon johtoon vain, jos Jumala hänet siihen kutsuu. Vuonna 1860 Smith selitti lopulta saaneensa Jumalalta asiaa koskevan kutsun näyssä. 6. huhtikuuta 1860 - samana päivänä, jolloin isä Smith oli perustanut 30 vuotta aiemmin Kristuksen kirkon - Illinoisin Amboyihin kerääntynyt kokous valitsi Joseph Smith III:n kirkon johtajaksi ja profeetaksi. Sekä Smithin johtama kirkko että Brigham Youngin johtama kirkko kutsuivat itseään nimellä Myöhempien aikojen pyhien Jeesuksen Kristuksen kirkko. Kumpikin katsoi olevansa Smithin perustaman kirkon laillinen perillinen.


title: Joseph Smith III

text: Kirkkonsa johtajana Joseph Smith III osoittautui maltilliseksi ja suvaitsevaiseksi. Monet hänen kirkkonsa jäsenistä olivat itse asiassa myöhempien aikojen pyhiä, joita hänen isänsä tiukka ja keskitetty hallinto oli loukannut ja haavoittanut. Myös kirkon tiukkaan ja suvaitsemattomaan hallintoon pettyneitä entisiä Brigham Youngin kannattajia liittyi Smithin johtamaan kirkkoon, joka pian omaksui nimen Reorganisoitu myöhempien aikojen pyhien Jeesuksen Kristuksen kirkko. He etsivät itselleen hengellistä kasvupaikkaa, jossa usko ei haavoittaisi vaan tukisi, mutta joka samalla varjelisi Joseph Smithin perustaman uskonliikkeen parhaat traditiot. Joseph Smith III halusi luoda juuri tällaisen kirkon.


title: Joseph Smith III

text: Sen sijaan, että olisi kieltänyt sellaiset isä Joseph Smithin loppukauden opetukset kuin sijaistoimitukset kuolleiden puolesta, endaumenttiseremonian, Aabrahamin kirjan jumalallisen alkuperän ja opit jumalien moninaisuudesta ja ihmisen kehittymisestä jumalaksi, Smith III joko esitti, että tällaisia oppeja ei ollut hyväksytty virallisesti tai selitti, että ne oli ymmärretty väärin. Hän saattoi joskus selittää, että kyseessä oli ollut vain isä Smithin oma mielipide, joka ei sitonut kirkkoa ja jota ei tullut noudattaa. Toiisaalta Smith III ei myöskään halunnut kahlita seuraajiaan liiaksi, ja esimerkiksi sijaistoimituksia kuolleiden puolesta suoritettiin jonkin verran liikkeen alkuaikoina. Smith ei halunnut kieltää seuraajiaan, jolle asia oli henkilökohtaisesti tärkeä.


title: Joseph Smith III

text: Yhdessä asiassa Smith III oli kuitenkin ehdoton. Hän kielsi isänsä koskaan opettaneen tai harjoittaneen moniavioisuutta, ja hän kielsi ehdottomasti tällaiset liitot omassa kirkossaan. Hänen mukaansa moniavioisuus oli Brigham Youngin Utahissa kehittämä väärä oppi, joka virheellisesti oli pantu Joseph Smithin suuhun. Tähän ehdottomuuteen lienee vaikuttunut Smith III:n äiti Emma Smith, jolle hänen miehensä opettama moniavioisuus oli ymmärrettävästi vaikea asia.


title: Joseph Smith III

text: 1860- ja 1870-luvuilla Smith alkoi järjestää kirkkoaan isänsä vakiinnuttaman järjestyksen mukaan. Hän järjesti ensimmäisen presidenttikunnan, kahdentoista apostolin neuvoston, seitsenkymmenten koorumin ja johtavan piispakunnan.


title: Joseph Smith III

text: 1866 Smith muutti Nauvoosta Planoon, Illinoisiin, josta tuli kirkon keskuspaikka. Hän yritti ottaa kirkossaan käyttöön myös omaisuuden yhteyden eli "pyhityksen lain". Yritys kuitenkin epäonnistui.


title: Joseph Smith III

text: Smithin viimeisinä vuosina kirkon jäsenistö alkoi muuttaa Independenceen, Missouriin, joka isä Smithin saaman profetian mukaan tulisi olemaan pyhien kokoamispaikka ja "Siionin kaupunki". 1906 tuolloin 73-vuotias Joseph Smith III muutti itsekin Independenceen. Hän pysyi virallisesti kirkon johtajana, mutta hänen vanhin poikansa Frederick Madison Smith otti kirkon käytännön asiat hoitoonsa. Joseph Smith III menehtyi sydänkohtaukseen 10. joulukuuta 1914.


title: Keksimonsteri

text: Keksimonsteri () on nukkehahmo lasten televisiosarjasta "Seesamtie" (). Keksimonsterin tunnistaa sinisen värisestä karvasta ja kieroista silmistä. Eniten Keksimonsteri tunnetaan mahtavasta syömishalustaan ja "Om nom nom nom" -syömisäänestään.


title: Keksimonsteri

text: Frank Oz toimii hahmon esittäjänä sarjassa.


title: Favonius

text: Favonius (< , ”suosia”) oli suotuisien länsituulien jumala roomalaisessa mytologiassa. Hänen vastineensa kreikkalaisessa mytologiassa oli Zefyros.


title: Favonius

text: Favonius oli yksi neljästä pääilmansuunnasta puhaltavasta tuulesta (”Vetus Venti”) muiden Aioloksen ja Auroran poikien kanssa: Aquilon, Vulturnus ja Auster. Hänet liitettiin kevään tuloon ja kasvien itämiseen.


title: V Is for Vagina

text: ”V” Is for Vagina on yhdysvaltalaisen Pusciferin esikoisstudioalbumi, joka julkaistiin 30. lokakuuta 2007.


title: Jemanželinsk

text: Jemanželinsk () on Venäjän kaupunki Tšeljabinskin alueella, Ural-vuorten eteläosassa ja itäpuolella, noin 50 km Tšeljabinskista etelään.


title: Jemanželinsk

text: Kaupunki perustettiin kasakkakylänä vuonna 1770 ja se on tunnettu "Jemanželinskaja"n stanitsana vuodesta 1866 lähtien. Vuosina 1930–1931 paikkakunnalle perustettiin hiilikaivos. Kaupunkistatuksen se sai 25. syyskuuta 1951.


title: Jemanželinsk

text: Vuoden 1989 väestönlaskennassa paikkakunnalla oli 31 153 asukasta, joten väestömäärä on vähenemässä.


title: NBA:n tähdistöviikonloppu

text: NBA:n tähdistöviikonloppu () on koripallosarja NBA:n joka helmikuu järjestämä tapahtuma, joka koostuu useista erilaisista koripalloon liittyvistä tapahtumista. Näistä tärkein on sunnuntain .


title: Beggars Banquet

text:
Beggars Banquet on brittiläisen rockyhtyeen The Rolling Stonesin joulukuussa 1968 julkaistu albumi.
Albumilla yhtye palasi sille perinteisempään rhythm and blues -musiikkiin edellisen albumin "Their Satanic Majesties Requestin" psykedeelisten vaikutteiden jälkeen. Paluusta musiikillisille juurille vihjasi tosin jo alkukesästä julkaistu single "Jumpin' Jack Flash", joka nousi listaykköseksi Britanniassa.
Albumi oli ensimmäinen, jonka tuotti Jimmy Miller, ja samalla se jäi viimeiseksi, jolla kitaristi Brian Jones oli kunnolla mukana.


title: Beggars Banquet

text: "Beggars Banquetin" tunnetuin kappale on avausraita "Sympathy for the Devil". Myös kakkospuolen aloittava "Street Fighting Man" luetaan yhtyeen klassikoihin.


title: Beggars Banquet

text: Joulukuun 10.–11. päivä 1968 yhtye kuvasi The Rolling Stones Rock and Roll Circus -konserttielokuvan yhdessä muiden huippuartistien kanssa tarkoituksenaan promovoida uutta albumia. Yhtye kuitenkin hyllytti elokuvan, ja se julkaistiin vasta vuonna 1996.


title: Beggars Banquet

text:
Levyn alkuperäistä Barry Feinsteinin suunnittelemaa kansikuvaa, jossa oli kuvattuna WC, jonka seinillä on kirjoitusta, ei aikoinaan hyväksytty levy-yhtiössä (ks. ylin kuva). Siksi albumi julkaistiin alun perin sovinnaisemmalla kannella varustettuna (ks. muut kannet; alempi kuva).
Idea korvaavaan kansikuvaan tuli The Beatlesin "nimikkoalbumista", joka oli julkaistu vain pari viikkoa ennen "Beggars Banquetia". Alkuperäisellä kansikuvalla varustettuna albumi julkaistiin vasta vuonna 1984, jolloin siitä ilmestyi ensimmäinen cd-versio.


title: Beggars Banquet

text:
Vuonna 2003 Rolling Stone -lehti valitsi albumin kaikkien aikojen top 500 -albumilistallaan sijalle 57.A-puoli
B-puoli


title: Ben Chaplin

text: Ben Chaplin (syntymänimeltään Benedict John Greenwood, 31. heinäkuuta 1970 Lontoo) on englantilainen elokuva- ja teatterinäyttelijä.


title: Ben Chaplin

text: Chaplin valmistui Guildhall School of Music and Drama -koulusta. Hän tuli laajempaan tietoisuuteen Matthew Malonen roolissa BBC:n televisiosarjan "Kaksi miestä ja blondi" ensimmäiseltä tuotantokaudelta. Jätettyään sarjan hän on näytellyt muun muassa elokuvissa "Veteen piirretty viiva", "", "Numeromurha" ja "Cinderella – Tuhkimon tarina" sekä televisiosarjoissa "Mad Dogs" ja "Maailma vailla loppua".


title: Chiru

text: Chiru eli orongo ("Pantholops hodgsonii") on aasialainen sorkkaeläinlaji. Sen luontainen elinalue on Tiibetin alueella Kiinassa. Chiru oli yksi Pekingin vuoden 2008 olympialaisten viidestä maskotista. EU:n komissio on määritellyt lajin uhanalaiseksi. Nisäkäsnimistötoimikunnan ehdotus lajin uudeksi suomenkieliseksi nimeksi on "khiru".


title: Chiru

text:
Chirun pituus on 120–170 senttiä, korkeus 80–100 senttiä ja paino 35-50 kiloa. Sen sarvien pituus on 60–70 senttiä. Chirut suojautuvat myrskyiltä ja lumipyryiltä kuoppiin kaivautumalla. Tarkkanäköisenä chiru huomaa vaaran jo kilometrien päästä.
Chirut elävät jopa 200 yksilön laumoina, urokset ja naaraat erillään. Eri sukupuolet kohtaavat paritteluaikana marras-joulukuussa. Raskaus kestää 6 kuukautta.


title: Eeva Poranen

text: Eeva Poranen (s. 1968, Espoo) on suomalainen kirjailija ja valokuvaaja.


title: Eeva Poranen

text:
Eeva Poranen on opettanut englantia presidentin turvamiehille Mäntyniemessä ja italian kieltä työväenopistossa. Hän tekee käännöstöitä italian kielestä suomeen ja pyörittää matkailu- ja konsulttiyrityksiä.
Eeva Poranen aloitti vastakeskustelun Berlusconin hyökkäyksille suomalaista ruokaa vastaan.Iltalehti 22.6.2006
Hän asuu perheineen Espoon Nuottalahdessa.


title: Eeva Poranen

text: Eeva Poranen on kahden lapsen äiti, joka on kirjoittanut toisesta lapsestaan kirjan. Autistisesta Miro-pojasta kirjoitettu kirja "Miro ja meri" (2007), hänen esikoisteoksensa, on ensimmäinen suomalainen kuvaus siitä, mitä autistisen lapsen vanhemmat joutuvat kokemaan.


title: Eeva Poranen

text:
Samassa yhteydessä hän esitteli valokuvakokoelman, joka kuvaa autistisen lapsen maailmaa.
Jo tämän kirjan perusteella Porasta on alettu pitää omaperäisenä taiteilijana niin kirjailijana kuin valokuvaajanakin.


title: Eeva Poranen

text: Eeva Porasen tuotanto on lyhyessä ajassa herättänyt paljon julkista keskustelua ja omakustannekirjasta on otettu jo uusia painoksia. Porasen teoksen ilmestymisen jälkeen isot kustantajat ovat tuoneet markkinoille monia autismista kertovia käännösteoksia. Hänellä on työn alla matkakertomus, jossa hänen poikansa Miro on jälleen pääosassa.


title: Eeva Poranen

text: Hän haluaa lisätä ihmisten ymmärrystä ja suvaitsevaisuutta autismiin: "Olisi tärkeää ymmärtää, että autistiset eivät kärsi erilaisuudestaan. He ovat ylpeitä siitä, mitä ovat."


title: Eeva Poranen

text: Eeva Porasen valokuvissa toistuu samat kaksi elementtiä: horisontissa häämöttävä meri ja pieni poika, joka tuijottaa kaukaisuuteen mietteisiinsä vaipuneena. Yhdessäkään kuvassa ei näy pojan kasvoja.


title: Eeva Poranen

text: Porasella on ollut useita näyttelyitä Espoossa ja Helsingissä, mm. Lastenlinnassa ja erilaisissa kulttuurikeskuksissa.


title: Onnellisten aika

text: Onnellisten aika ("Days of Heaven") on Terrence Malickin ohjaama draamaelokuva vuodelta 1978. Siinä näyttelevät Richard Gere, Brooke Adams, Sam Shepard ja Linda Manz.


title: Onnellisten aika

text:
Elokuva kertoo Billistä (Gere), chicagolaisesta työmiehestä, joka pakenee vuonna 1916 murhasyytettä Texas Panhandleen tyttöystävänsä Abbeyn (Adams) ja pikkusiskonsa (Manz) kanssa. Texasissa Bill ja Abbey esittävät sisaruksia. Rikas farmari (Shepard) palkkaa heidät töihin. Kun farmari rakastuu Abbeyyn, Bill kannustaa tätä menemään naimisiin rahan vuoksi. Bill jää farmille ja lopulta farmari ymmärtää ”sisarusten” välisen suhteen todellisen laadun. Farmari hyökkää Billin kimppuun, joka kuitenkin tappaa hänet. Bill ja Abbey pakenevat, mutta poliisi ampuu Billin kiinniottoyrityksen aikana.
American Cinematographer -lehden mukaan Néstor Almendrosin kuvaustyö on ”yksi taitavimmista ja useimmin jäljitellyistä kuvaustaiteen esimerkeistä nykyaikaisen elokuvan historiassa”. Almendros voitti työstään Oscarin.


title: Onnellisten aika

text: Elokuvan ilme juontaa juurensa kuvaajan Vermeeriä ja Andrew Wyethiä kohtaan tuntemaan ihailuun sekä ohjaajan kiinnostukseen vuosisadanvaihteen valokuvajournalismiin. Pyrkimyksenä oli tavoitella varhaisten mykkäelokuvien luonnollista ilmettä, joten ulkokohtaukset kuvattiin luonnonvalossa ja sisäkuvissa keinovaloa käytettiin säästeliäästi.


title: Onnellisten aika

text: Kun kuvauksille varattu aika ylittyi, Almendrosin oli lähdettävä aiemman sitoumuksensa perusteella kuvaamaan toista elokuvaa. Hän uskoi työnsä loppuun saattamisen kollegalleen Haskell Wexlerille, joka jäljitteli Almendrosin työtä menestyksekkäästi.


title: Onnellisten aika

text: Malick voitti "Prix de la mise en scène" eli parhaan ohjaajan palkinnon Cannesin elokuvajuhlilla vuonna 1979.


title: Onnellisten aika

text: "Onnellisten aika" nimettiin Oscar-palkintoehdokkaaksi pukusuunnittelusta, sävellystyöstä sekä äänityöstä. Se palkittiin parhaasta kuvauksesta. Palkinnot jakavan Elokuva-akatemian tavan mukaan palkinto annettiin pääkuvaaja Nestor Almendrosille, vaikka myös Haskell Wexlerin työ mainittiin lopputeksteissä. Wexler on myöhemmin valittanut siitä, ettei hän saanut Oscaria työstään.


title: Onnellisten aika

text: Elokuva valittiin vuonna 2007 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: Onnellisten aika

text: "The New York Timesin" kriitikot valitsivat "Onnellisten ajan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Onnellisten aika

text: "Onnellisten aika" sai Suomessa ensi-iltansa vasta 1979, jolloin se keräsi suomalaisilta elokuvakriitikoilta viidenneksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista.


title: Onnellisten aika

text: Paramount Pictures julkaisi vuonna 1999 peruslaatuisen DVD-version, jonka kuva näyttää ylettömän likaiselta. Criterion Collectionin julkaiseman erikoispainoksen teräväpiirtokuvassa on puolestaan arvioitu olevan poikkeuksellinen värintoisto, vähäinen rakeisuus ja varjojen tarkka esitys. Paramount Picturesin julkaisuun verrattuna Criterionin versio on ”ylivertainen”.


title: Gnesin-musiikkiakatemia

text: Gnesin-musiikkiakatemia eli Gnesin-instituutti (, "Gnesineille nimetty Venäjän musiikkiakatemia") on Venäjän valtion maineikas musiikkikorkeakoulu Moskovassa.


title: Gnesin-musiikkiakatemia

text: Sisarukset Jelena, Jevgenija ja Marija Gnesina perustivat yksityisen musiikkioppilaitoksen ("Музыкальное училище Е. и М. Гнесиных") vuonna 1895. Vuonna 1920 koulu jaettiin musiikin perusopetuksen ja edistyneemmän opetuksen yksiköihin. Vuonna 1944 nimeksi tuli "Gnesinien valtiollinen musiikillis-pedagoginen instituutti" ("Государственного музыкально-педагогического института имени Гнесиных"), ja vuonna 1946 koulu tarjosi täyden kymmenvuotisen peruskoulutuksen. Koulun nimi muuttui nykyiseksi "Gnesinien venäläiseksi musiikkiakatemiaksi" ("Российская Академия музыки имени Гнесиных") vuonna 1992 .


title: Gnesin-musiikkiakatemia

text: Nykyisin instituutti tarjoaa neljä koulutustasoa: alkeisopinnot, täysi 10-vuotinen peruskoulu, korkeakoulu ja akatemiataso jatko-opintoja varten. Koulussa voi suorittaa kandidaatin- ja maisterintutkinnon ja musiikin ammattitutkintoja useilla aloilla, kuten eri orkesteri-instrumenteissa ja solistisissa aineissa, jazzissa ja kansanmusiikissa.


title: Elias Koteas

text: Elias Koteas (11. maaliskuuta 1961 Montréal, Québec, Kanada) on kanadalaissyntyinen näyttelijä.


title: Elias Koteas

text: Koteasin molemmat vanhemmat ovat kreikkalaisia ja hän puhuu itsekin kreikkaa. Hän opiskeli Vanier Collegessa Montrealissa ennen lähtöään New Yorkin American Academy of Dramatic Arts -kouluun. Valmistuttuaan Koteas osallistui New Yorkin Actors Studioon, jossa hän opiskeli näyttelemistä Ellen Burstynin ja Peter Mastersonin johdolla.


title: Elias Koteas

text: Koteasin elokuvadebyytti oli elokuvassa "Joulukuun kaksi päivää" (1985). Koteasin merkittävimpiin rooleihin kuuluvat Casey Jones elokuvissa "Teini-ikäiset mutanttininjakilpikonnat" ja "Teinimutanttininjakilpikonnat III". David Cronenbergin keskustelua herättäneessä elokuvassa "Crash" (1996) Koteas esittää perversoitunutta jännityksenmetsästäjä Vaughania. Terrence Malickin filosofisessa sotaelokuvassa "Veteen piirretty viiva" (1998) Koteas esittää miehistään huolehtivaa komppanianpäällikköä, kapteeni Starosia.


title: Väänäsen rysäys

text: Väänäsen rysäys on Antti Korhosen (s. 1969) kirjoittama dekkari, joka ilmestyi Pilot-dekkarisarjan ensimmäisenä osana syksyllä 2007. Kirja on kustannussopimuksella täyskustannettu teos, kuten muutkin Pilot-dekkarit, ja erillään Pilot-kustannusyhtiön omakustannustoiminnasta.


title: Villa Karo

text: Villa Karo on suomalais-afrikkalainen kulttuurikeskus ja taiteilijaresidenssi Grand-Popon rannikkokylässä Beninissä. Tarkoituksena on rakentaa siltaa suomalaisten ja afrikkalaisten taiteilijoiden ja kulttuurivaikuttajien välille. Ensisijaisena tehtävänä on tarjota suomalaisille taiteilijoille, tutkijoille ja opettajille sekä muille kulttuuri- ja yhteiskunnallisten alojen ammattilaisille residenssimahdollisuus Afrikkaan. Lisäksi pyritään kutsumaan afrikkalaisia kulttuurialan ammattilaisia Suomeen.


title: Villa Karo

text: Hakuajat residenssiin ovat kaksi kertaa vuodessa. Syyskaudelle residenssihaun eräpäivä on vuosittain 15. maaliskuuta ja kevätkaudelle eräpäivä on vuosittain 15. syyskuuta mennessä.


title: Villa Karo

text: Ajatus kulttuurikeskuksesta kypsyi, kun kirjailija Juha Vakkuri matkusteli alueella 1990-luvulla ja päätyi Beninin Grand-Popoon. Lokakuussa 1998 hän perusti yleishyödyllisen yhdistyksen Villa Karon ystävät ry, joka lähti ajamaan hanketta. Villa Karo sai nimensä Vakkurin kuolleen Karo-pojan mukaan.


title: Villa Karo

text: Keskuksen sydän on vanha siirtomaa-aikainen, brasilialaistyylinen sairaala, joka kunnostettiin talkoovoimin kulttuurikeskuksen päärakennukseksi. Rakennus vihittiin käyttöön 20. toukokuuta 2000. Kulttuurikeskuksen paikaksi valittiin Grand-Popo, koska rauhallinen kalastajakylä tarjoaa hyvät puitteet luovalle työlle. Benin on mantereen vakaimpia ja demokraattisimpia maita.


title: Villa Karo

text: Villa Karo tarjoaa ilmaisia kulttuuripalveluita paikallisille ja vierailijoille.


title: Villa Karo

text: Keskuksen yhteyteen perustettiin vuonna 2001 pienoismuseo, jossa on esillä länsiafrikkalaiseen kulttuuriin ja animistiseen uskontoon liittyvää taidetta ja esineistöä. Museon kokoelmat kertovat sekä eurooppalaisen kulttuurin vaikutteista Afrikassa ja eurooppalaisten Afrikka-käsityksistä että afrikkalaisen kulttuurin heijastuksista eurooppalaiseen kulttuuriin.


title: Villa Karo

text: Marraskuussa 2015 avattiin myös uusi museo, Musée Karo, jonka avajaisnäyttely "Madlena de Popo – Histoire d’une esclave" kertoi orjakaupan historiasta Beninissä sekä muualla maailmassa. Museorakennus on entinen pankki.


title: Villa Karo

text: Keskukseen liitettiin vuonna 2003 monitoimitila Lissa Gbassa, joka toimii näyttely- ja kokoustilana sekä ulkoilmaelokuvateatterina ja esiintymislavana kuukausikonserteissa ja teatteriesityksissä. Monitoimitilassa pidetään vuosittain taidenäyttelyitä, kymmenen konserttia sekä perjantaisin elokuvanäytäntöjä.


title: Villa Karo

text: Villa Karossa on myös yleisölle avoin kirjasto, joka sisältää noin 3 000 nidettä suomen-, ranskan-, englannin- ja ruotsinkielistä kirjallisuutta.


title: Villa Karo

text: Stipendiaatteja varten keskuksessa on viisi huonetta, joissa yhdistyvät työskentely- ja asuintilat.


title: Villa Karo

text: Noin 800 taiteilijaa ja kulttuurintutkijaa on viettänyt keskuksessa eri pituisia jaksoja. Heidän lisäkseen keskuksessa on vieraillut pari tuhatta muuta suomalaista, korkeakoulujen opiskelijaryhmistä presidentti Tarja Haloseen.


title: Villa Karo

text: Keskuksen toimintaa rahoittaa Suomen opetus- ja kulttuuriministeriö, yksityiset sponsorit ja kannatusjäsenet. Villa Karolla on myös oppilaitos- ja järjestöjäseniä, kuten Aalto-yliopisto, Sibelius-Akatemia, Teatterikorkeakoulu, Åbo Akademi, Turun yliopisto sekä Teollisuustaiteen Liitto Ornamo ry, Suomen Säveltäjät, Finlands svenska författareförening sekä Suomen Kirjailija- ja näytelmäkirjailijaliitto.


title: Villa Karo

text: Stipendiaattien työskentelyjaksoista on seurannut maalauksia, sävellyksiä, grafiikkaa ja arkkitehtuurin sekä muiden alojen opinnäytteitä.


title: Villa Karo

text: Suomalaiset taiteilijat Tapani Mikkonen ja Pertti Kukkonen ovat lahjoittaneet teoksiaan Villa Karolle.


title: Villa Karo

text: Runoilija ja muusikko Lauri Otankoski käänsi Villa Karossa vietetyn ajan seurauksena suomeksi teoksen "Ilon ja kivun kääntöpiiri" vuonna 2004, joka sisältää Afrikkalaisia novelleja.


title: Villa Karo

text: Villa Karon täyttäessä kymmenen vuotta vuonna 2009 Radion sinfoniaorkesteri konsertoi Villa Karossa. Se oli samalla ensimmäinen koskaan Beninissä konsertoinut sinfoniaorkesteri.


title: Villa Karo

text: Säveltäjä Herman Rechberger teki Villa Karossa ensimmäisen minan kielen oppikirjan.


title: Villa Karo

text: Villa Karon kautta pääsee myös tutustumaan paikalliseen voodoo-uskontoon.


title: Villa Karo

text: Viidennen toimintavuotensa kunniaksi vuonna 2005 Villa Karo kutsui viisi taiteilijaa työskentelemään residenssissä, joiden työt nähtiin Helsingissä Galleria G:n näyttelyssä. Villa Karon täyttäessä kymmenen vuotta, sitä juhlistettiin Taidehallissa järjestetyllä näyttelyllä. Näyttelyssä esiteltiin 50 taiteilijan teoksia.


title: Villa Karo

text: Villa Karossa vietetyn ajan seurauksena Suomessa ovat pitäneet taidenäyttelyitä ainakin Kaisu Aro, sekä Alvar Gullichsen ja Merja Aletta Ranttila sisarensa Seija Ranttilan kanssa.


title: Villa Karo

text: Villa Karo on toiminut kesästä 2017 alkaen yhteistyössä ripulirokotetta tutkivan Helsingin yliopiston tutkimusryhmän kanssa, johon tulee osallistumaan yhteensä 800 suomalaista.


title: Villa Karo

text: Kyseessä on kolibakteerin virotyypiltä ETEC-bakteerilta suojaavan Etvax-rokotteen tutkiminen. Tarkoituksena on kehittää lääke, joka auttaa ennen kaikkea kehitysmaiden lapsia. Lääkettä on suunniteltu myös matkailijoiden käyttöön.


title: Villa Karo

text: Jokainen osallistuja juo joko testikäytössä olevaa rokotetta tai lumejuomaa. Tätä tutkimusta varten Villa Karoon perustettiin uutena osana laboratorio, jossa on rokotetutkimuskeskus. Tutkimuksesta vastaa professori Anu Kantele.


title: Villa Karo

text: Tutkimuksesta valmistui samana vuonna Ylelle Ripulireissu-niminen dokumentti. Se palkittiin vuonna 2017 Koura-palkinnolla.


title: Villa Karo

text: Villa Karon tarkoitus on edistää Afrikan ja Suomen välistä kulttuurivaihtoa. Keskus on vuodesta 2001 lähtien jakanut Pronssipantteri-kulttuuripalkintoa. Palkinto myönnetään yksityiselle henkilölle, yritykselle tai yhteisölle, joka on merkittävällä tavalla edistänyt yhteisymmärrystä sekä vähentänyt ennakkoluuloja eri kulttuurien välillä.


title: Villa Karo

text: Pronssipantteri-kulttuuripalkinnon ovat saaneet ainakin teatteriohjaaja Ritva Siikala,elokuvantekijä Miia Jonkka, animaatio- ja dokumenttiohjaaja Antonio Ringbom, dosentti Marjo Kaartinen, kirjailija Katriina Ranne ja juoksija, satukirjailija Wilson Kirva sekä rehtori Li-Lo Söderholm. Palkinnon on saanut myös Somalien asemaa puolustanut Ujuni Ahmed.


Villa Karo


title: Villa Karo

text:
2002
2003


title: Antti Korhonen (kirjailija)

text: Antti Korhonen (s. 1969) on suomalainen kirjailija. Hänen esikoisteoksensa, rikosromaanin Väänäsen rysäys (2007) on julkaissut tamperelainen Pilot Kustannus. Toinen dekkari nimeltään Väänänen ja Jeesushullut ilmestyi 2014. Korhonen on lisäksi kirjoittanut käsikirjoituksen lastenelokuvaan.


title: Hashim Thaçi

text: Hashim Thaçi (s. 24. huhtikuuta 1968, Srbica, Kosovo, Serbia, Jugoslavia) on Kosovon nykyinen presidentti, joka on ollut virassaan huhtikuusta 2016 lähtien. Hän on aiemmin toiminut Kosovon pääministerinä, ulkoministerinä, Kosovon demokraattisen puolueen (PDK) puheenjohtajana ja Kosovon vapautusarmeija UÇK:n poliittisena johtajana.


title: Hashim Thaçi

text: Hashim Thaçi syntyi Broćnan kylässä (), Srbicassa ("Skenderaj") Jugoslavian sosialistiseen liittotasavaltaan kuuluneessa Serbiassa. Srbica sijaitsee Drenican ("Drenicë") laaksossa, joka on historiallisesti ollut albaanivastarinnan keskus. Myöhemmin Drenicasta kehittyi Kosovon vapautusarmeijan kehto 1990-luvulla.


title: Hashim Thaçi

text: Thaçi opiskeli filosofiaa ja historiaa Pristinan yliopistossa. Asuttuaan vuonna 1993 Sveitsissä hän liittyi poliittiseen albaanipakolaisten ryhmään. Hän ilmoittautui jatko-opiskelijaksi Zürichin yliopistoon historian ja kansainvälisten suhteiden laitokselle, mutta jätti myöhemmin opinnot kesken.


title: Hashim Thaçi

text: Länsimaat pitävät Kosovon vapautusarmeijaa albaanien terroristijärjestönä ja Thaçin tekemät useat serbipoliisien ja – siviilien murhat vuosina 1992–1996 tekivät hänestä etsintäkuulutetun rikollisen. 11. heinäkuuta 1997 Pristinan tuomioistuin tuomitsi Thaçin 10 vuodeksi vankeuteen terrorismista. Myös Haagin kansainvälinen sotarikostuomioistuin tutkii Hashim Thaçin toimia UÇK:n sotilaallisena johtajana ja valmistelee syytteitä kansanmurhasta ja rikoksista ihmisyyttä vastaan.


title: Hashim Thaçi

text: Saksan tiedustelupalvelu Bundesnachrichtendienstin ja Bundeswehrin raportin mukaan pääministeri Thaçi, entinen pääministeri Ramush Haradinaj ja parlamenttiryhmän puheenjohtaja Xhavit Haliti ovat sotkeutuneet syvälle paikalliseen rikollisuuteen. 1990-luvun lopulla Thaçi johti koko Kosovon alueella toimivaa rikollisverkostoa, lisäksi hänellä on yhteyksiä Tšekin ja Albanian mafioihin ja hän on asioinut palkkamurhaaja 'Afrimin' kanssa, joka on murhannut ainakin 11 ihmistä.


title: Hashim Thaçi

text: Joulukuussa 2010 Euroopan neuvoston raportti syytti Thaçia sekaantumisesta mafiatyylisen rikollisverkostoon, joka harjoitti aseiden, huumeiden ja elinten salakuljetusta Itä-Euroopassa. Raportin mukaan Thaçin lähipiiri kuljetti vankeja sodan jälkeen rajan yli Albaniaan, jossa serbivangit murhattiin ja heidän munuaisensa myytiin elinsiirtomarkkinoille. Raportin laati Dick Martyn johtama työryhmä kaksivuotisen tutkimuksen jälkeen. Thaçin hallitus on leimannut raportin Venäjän ja Serbian mustamaalaukseksi.


title: Hashim Thaçi

text: Myös Guardian-sanomalehden haltuunsa saamien NATO:n salaisten raporttien mukaan Thaçi oli yksi maansa järjestäytyneen rikollisuuden korkeimmista päälliköistä.


title: Hashim Thaçi

text: Pristinan yliopistossa filosofiaa ja historiaa opiskellut Thaçi nousi UÇK:n johtoon maaliskuussa 1999. 17. marraskuuta 2007 pidetyissä parlamenttivaaleissa Thaçin johtama PDK sai 34 prosenttia äänistä ja julistautui vaalien voittajaksi.


title: Israelin ilmavoimat

text: Israelin ilmavoimat (, IAF) on osa Israelin puolustusvoimia. Sillä on käytössään noin tuhat lentokonetta ja sen nykyinen komentaja on Amir Eshel.


title: Israelin ilmavoimat

text: IAF perustettiin 1947. Israelilla oli vaikeuksia saada ostettua aseita ulkomailta ja siksi ilmavoimien kalusto oli aluksi kokoelma hyvin eri tyyppisiä koneita. Alussa sen kalusto muodostui kuudesta Auster-yhdyskoneesta jotka oli koottu kahdestakymmenestä Yhdistyneestä kuningaskunnasta tuodusta Austerista. Austerit olivat varsinaisesti koulutuskoneita, mutta israelilaiset käyttivät niitä taistelussa ampumalla aseilla ja pudottamalla kranaatteja koneiden ovista.


title: Israelin ilmavoimat

text:
Myöhemmin kalustoon ostettiin Tšekkoslovakiasta Avia S199 -hävittäjäkoneita, jotka olivat Messerschmitt Bf 109 -koneita Junkers Jumo -moottoreilla. Israelin julistautuessa itsenäiseksi 1948 ja sodan syttyessä, oli IAF:llä käytössä neljä Aviaa. Koneiden ensimmäinen yhdistetty taistelu- ja harjoituslento tapahtui Tel Avivia lähestynyttä 10 000 miehen egyptiläistä kolonnaa vastaan, ja taistelussa menetettiin yksi Avia. Muutamaa päivää myöhemmin IAF sai ensimmäisen ilmavoittonsa kun ainoa lentokelpoinen Avia pudotti egyptiläisen C-47 Dakota -pommittajan Tel Avivin yläpuolella.
IAF onnistui hankkia Yhdysvaltain viranomaisten luvatta neljä B-17- ja neljä A-20 Havoc -pommikonetta. Kolme B-17 lennettiin Tšekkoslovakiaan, jossa ne aseistettiin ja siirtolennolla Israeliin kävivät pommittamassa Kairoa.


title: Israelin ilmavoimat

text: Peitefirman nimissä hankittiin, muka Uuden-Seelannin RAF-veteraaneista kertovaan elokuvaa varten, Englannista neljä Bristol Beaufighteria.


title: Israelin ilmavoimat

text: IAF:n ensimmäinen Supermarine Spitfire koottiin vihollisen Tel Avivin rantaan alasammutusta koneesta ja RAF:ltä saaduista varaosista.


title: Israelin ilmavoimat

text: Sodan päättyessä 1949 IAF käsitti yli sata konetta ja sillä oli 23 ilmavoittoa, kun se oli itse menettänyt 15 konetta, lähinnä onnettomuuksissa.


title: Israelin ilmavoimat

text: Itsenäisyyssodan jälkeen IAF:n konekanta kasvoi nopeasti. Tšekistä ja Italiasta IAF hankki ylijäämä-Spitfirejä, Ranskasta huonokuntoisia Mosquitoja ja Ruotsista huippukuntoisia North American P-51 Mustangeja.


title: Israelin ilmavoimat

text: Samaan aikaan Egypti hankki ensimmäisiä suihkukoneitaan, Gloster Meteoreja ja de Havilland Vampireja Britanniasta. Vuonna 1950, yrityksistään huolimatta, Israel ei saanut Yhdistynyttä kuningaskuntaa tai Yhdysvaltoja myymään suihkukoneita. Britannia myös esti IFA yrityksen hankkia Ranskasta Ouragan-hävittäjiä. Vuonna 1953 Yhdistynyt kuningaskunta suostui myymään Israelille Gloster Meteoreja. Lähi-idän ensimmäinen ilmataistelu suihkuhävittäjien kesken käytiin Israelin yllä, Ahron Yoeli pudotti Gloster Meteorilla egyptiläisen Vampire-hävittäjän.


title: Israelin ilmavoimat

text:
Vuonna 1955 Lähi-idän satunnainen sodankäynti kärjistyi ja Egypti aloitti yhteistyön Neuvostoliiton kanssa ja aseavun mukana sai MiG-15 -hävittäjiä ja Il-28 -pommikoneita. Tämän johdosta Israel koetti hankkia Korean sodassa Migien vastineena toimineita F-86 Sabreja Yhdysvalloista. Yhdysvallat kieltäytyi ja esti Kanadaa myymästä koneen lisenssiä Israeliin. IAF torjui itse Ruotsin tarjouksen toimittaa SAAB J-29 -koneita, koska se ei olisi soveltunut rynnäkkötehtäviin. Algeriassa sotaa käyvä Ranska suostui myymään Dassault Ouragan ja Dassault Mystere IV -hävittäjäkoneita, jotta Egyptin huomio kääntyisi pois Ranskan siirtomaista Israeliin. Tästä seurasi, että Ranska toimi pitkään, 1960-luvun loppuun, IAF:n hankkijana.
Mobilisti, s. 58-65, Helsinki 2009, Kustannus Oy Mobilisti, ISSN 0783-4616


title: Kolmikko

text: Kolmikko eli triaali on kieliopillinen luku, jota käytetään puhuttaessa täsmälleen kolmesta esineestä tai asiasta. Kolmikko esiintyy tolomakon, lihirin, manamin ja tok-pisinin kielissä, joista viimeisessä ainoastaan pronomineissa.


title: Kolmikko

text: Eri kieliopilliset luvut noudattavat keskinäistä järjestystä: mikäli kielessä esiintyy kolmikko, esiintyy siinä myös kaksikko, ja mikäli kielessä esiintyy kaksikko, esiintyy siinä myös monikko (Greenberg 1972). Joissakin kielissä esiintyy ainoastaan yksikkö.


title: Jylhämän voimalaitos

text: Jylhämän voimalaitos on vuonna 1951 valmistunut vesivoimalaitos, joka sijaitsee Oulujoessa Vaalan kunnan alueella Jylhämässä.


title: Jylhämän voimalaitos

text: Jylhämän voimalaitoksen rakennustyöt aloitettiin vuonna 1946. Ykköskoneisto kytkettiin valtakunnan sähköverkkoon 19. kesäkuuta 1950. Kakkos- ja kolmoskoneistojen käyttöönoton mukana voimalaitos valmistui vuonna 1951. Voimalaitostyömaalla oli enimmillään työväkeä yli 2000 henkeä.


title: Jylhämän voimalaitos

text:
Jylhämä on Oulujärven alapuolisista voimalaitoksista ensimmäinen eli se säännöstelee Oulujärven vedenkorkeutta.
Koska se on säännöstelyvoimala, sen pudotuskorkeus vaihtelee 11 ja 14 metrin välillä. Voimalaitoksessa on kolme Kaplan-turbiinia, joiden yhteinen maksimiteho on 55 MW. Voimalan läpi menevä vesimäärä täydellä teholla on 450 kuutiota sekunnissa, ja vuotuinen sähköntuotto on noin 200 GWh. Jylhämän voimalaitoksen omistaa Fortum Oyj.


title: Mikko Uola

text: Mikko Juha Uola (s. 26. elokuuta 1943 Eurajoki) on toimittaja, valtiotieteen tohtori ja vuodesta 1997 alkaen Turun yliopiston poliittisen historian dosentti. Uola valmistui Turun yliopistosta filosofian kandidaatiksi vuonna 1969 ja lisensiaatiksi vuonna 1972. Hän toimi vuosina 1974–1980 Tampereen kaupunginarkiston hoitajana ja vuodesta 1980 Raumalla ilmestyvän Länsi-Suomi-lehden päätoimittajana. Vuonna 1995 Uola väitteli valtiotieteen tohtoriksi.


title: Mikko Uola

text: Uola on julkaissut monia tutkimuksia erityisesti 1930-luvulla Suomessa toimineista oikeistoliikkeistä.


title: Fina-pistejärjestelmä

text: FINA-pistejärjestelmä on Kansainvälisen Uimaliiton alaisuudessa luotu pistelaskujärjestelmä, jolla kilpauinnissa saavutettuja kilpailutuloksia voidaan vertailla.


title: Fina-pistejärjestelmä

text: Kilpauinnissa on neljä eri kilpauintitekniikkaa sekä viidentenä niiden yhdistelmä sekauinti. Pistelaskujärjestelmällä on pyritty luomaan mittari, jolla eri uintimatkoilla, eri tekniikoilla ja eri mittaisissa altaissa uituja tuloksia voitaisiin vertailla toisiinsa. Samoin naisten ja miesten tuloksia voidaan vertailla niistä saatujen pisteiden perusteella.


title: Fina-pistejärjestelmä

text: Tällä hetkellä FINA-pistejärjestelmällä ei ole laajempaa virallista käyttöä, vaan sitä tyypillisesti voidaan hyödyntää esimerkiksi jos halutaan nimetä ja palkita jonkin kilpailun parhaat uimarit. Jos haluaa tietää kuka on uinut kaikkien aikojen parhaan uintituloksen, FINA-pisteet ovat sovelias väline kysymyksen ratkaisemiseen.


title: Fina-pistejärjestelmä

text: FINA julkaisee pistelaskentajärjestelmän pohjana olevat vertailuajat jokaisten kesäolympialaisten jälkeen. Vertailuajat perustuvat kullakin matkalla uituihin tilastotuloksiin siten että kautta aikojen 10 parhaan uimarin aikojen keskiarvo antaa 1000 FINA-pistettä. Vastaavasti myös viestiuintimatkoille on olemassa vertailuajat vaikkakaan esimerkiksi 50 metrin viestejä ei ole juurikaan uitu pitkän radan arvokisoissa.


title: Fina-pistejärjestelmä

text:
Vuonna 2004, Ateenan kisojen jälkeen julkaistussa taulukossa muuttuivat sekä laskentakaava että niihin liittyvät vertailuajat. Siinä yhteydessä saatiin vapaauintituloksien pistemäärät nostettua suunnilleen vertailukelpoiselle tasolle muiden tekniikoiden kanssa.
Laskennassa käytetään nykyään varsin yksinkertaista kaavaa. Pistemäärä on vertailuajan ja kilpailutuloksen suhde nostettuna kolmanteen potenssiin, kertaa 1000.


Fina-pistejärjestelmä


title: Fina-pistejärjestelmä

text:
FINA jakelee omalla nettisivustollaan ilmaista Windows-sovellusta jolla pisteiden laskenta on helppoa
Koska pistelaskujärjestelmä on luotu käyttäen todellisia uituja kilpailutuloksia, on vertailuajoissa nähtävissä eroja erityisesti eri mittaisten altaiden pistearvoissa. Vaikka yleisesti ottaen on selvää, että lyhyen altaan suomat edut käännösseinien hyväksikäytössä parantavat tuloksia, ovat lyhyissä altaissa uidut vertailuajat kuitenkin joissain tapauksissa suhteessa yliarvostettuja.


title: Fina-pistejärjestelmä

text: Tämän ilmiön syynä on historiallinen tilanne eri mantereilla. USA:ssa perinteisesti on lyhyen radan altaan pituus ollut 25 jaardia ja muualla maailmassa 25 metriä. Näin ollen tilastoissa 25 metrin altaassa uiduissa tuloksissa ei ole ollut kovin kattavaa Yhdysvaltojen voimakkaan uintijoukkueen panosta. Vastaavasti 25 jaardin vertailuaikoihin ovat vaikuttaneet pääasiassa Yhdysvaltalaiset uimarit. Tämä historiallinen ero on tosin kaventunut viime vuosina lyhyen radan arvokilpailuiden saaman arvostuksen ansiosta. Vuonna 2004 FINA ei enää julkaissut vertailuaikoja 25 jaardin altaille.


title: Fina-pistejärjestelmä

text: Myös uintitekniikan kehittyminen näkyy vertailuaikojen kehityksessä. Kun selkäuimarit ryhtyivät tekemään 1990-luvulla käännösten jälkeen ylipitkiä liukuja delfiinipotkujen avulla, paranivat erityisesti lyhyiden ratojen selkäuintitilastot kohisten. Näin selkäuinnissa voidaan selkeästi todeta lyhyen radan käännöstekniikan tuoma hyöty. FINA-pisteissä 1000 pisteen vertailuajoissa on 100 metrin matkalla naisten pisteissä 2,0 sekunnin ja miesten pisteissä peräti 2,8 sekunnin etu. Näin selkeää etua ei ole nähtävissä missään muussa uintitekniikassa.


title: Fina-pistejärjestelmä

text: Odotettavissa toki on että mm. rintauinnin käännöksessä hyväksytty delfiinipotku parantaa lyhyen radan tilastoja ja Pekingin kisojen jälkeen julkistettavassa taulukossa rintauinnin tasoitus lyhyen ja pitkän radan välillä tulee suuremmaksi.


title: Fina-pistejärjestelmä

text: Uintilajien teknisyys ja voiman tarve korostaa piste-eroja nuorilla uimareilla. Aiemmin syrjityt vapaauimarit saavat nyt helpommin pisteitä kuin esimerkiksi perhosuimarit. Rintauimarit ovat toinen ryhmä jotka saavat ehkä etua nykyisestä laskentatavasta. On varsin normaalia että kehittyessään uimari rikkoo 300 tai 500 pisteen rajan ensin vapaa- tai rintauinnissa, sitten selkä- ja viimeisenä perhosuinnissa.


title: Fina-pistejärjestelmä

text: Naispuolisten huippu-uimareiden pienemmästä lihasvoimasta johtuen tytöillä on selvästi helpompi päästä esimerkikisi 300 pisteen suoritukseen kuin saman ikäisillä tai kokoisilla pojilla


title: Otsoniterapia

text: Otsoniterapia on yleisnimitys hoitomuodolle, jossa käytetään lääkeaineena otsonikaasua. Otsonia annostellaan elimistöön joko nestemuodossa, otsonoimalla verta tai annostelemalla kaasua vaginan tai peräaukon kautta.


title: Otsoniterapia

text: Otsonia on käytetty terveydenhoidossa etenkin desinfiointimenetelmänä vielä ensimmäisen maailmansodan aikana. Erilaisia otsoniin perustuvia hoitomuotoja on markkinoitu syöpään, AIDSiin, Alzheimerin tautiin, astmaan sekä muihin sairauksiin. Väitteisiin on suhtauduttu varauksin. Italiassa julkaistiin otsoniterapialehteä vuoteen 2014 asti.


title: Otsoniterapia

text: Hoitomuotoa on käytetty erilaisiin oireisiin myös Saksassa, Kuubassa ja eräissä entisen Neuvostoliiton maissa.


title: Mikrokosmos ja makrokosmos

text: Mikrokosmos ja makrokosmos ovat kreikkalaisesta filosofiasta peräisin olevia ajatuksia, joiden mukaan kaikki kaikkeuden tasot toimivat saman mallin mukaan. Tällöin makrokosmoksen nähdään tarkoittavan koko järjestäytynyttä maailmankaikkeutta ("kosmos"), ja mikrokosmoksen esimerkiksi ihmistä, joka käsitetään kaikkeudeksi pienoiskoossa.


title: Mikrokosmos ja makrokosmos

text: Tieteessä makrokosmoksella on viitattu maailmankaikkeuteen, joka voidaan havaita ihmisaistein, esimerkiksi paljain silmin, mikroskoopilla tai kaukoputkella. Mikrokosmos, esimerkiksi atomit, on se kaikkeus jota havainnoidaan välillisesti.


title: Mikrokosmos ja makrokosmos

text: Sanat mikro- ja makrokosmos ovat peräisin kreikan kielestä, jossa "mikro" () ja "makro" () tarkoittivat ”pientä” ja ”suurta”, ja "kosmos" () ”järjestystä” ja ”järjestäytynyttä maailmankaikkeutta”.


title: Mikrokosmos ja makrokosmos

text: Ajatus mikro- ja makrokosmoksesta saattaa olla peräisin Demokritokselta tai Pythagoraan piiristä. Ajatus on kulkenut Sokrateen ja Platonin kautta renessanssiajalle. Kreikkalaiset keksivät kultaisen leikkauksen, ja löysivät sen sovelluksia eri puolilta kaikkeutta, sekä kaikkeuden suurista piirteistä että sen pienistä yksityiskohdista. Monet kreikkalaiset ajattelijat etsivät asioille järkiperäisiä selityksiä, ja kultaisen leikkauksen toistuminen eri puolilla ja todellisuuden kaikilla tasoilla oli heille osoitus todellisuuden ykseydestä.


title: Mikrokosmos ja makrokosmos

text: Renessanssiajalla noussut alkemia perustui pitkälti mikro- ja makrokosmoksen oletettuun yhteyteen. Samoin astrologia perustuu siihen ajatukseen, että tähdet ja kiertotähdet (eli osa makrokosmosta) vaikuttaisivat ihmisten elämään maan päällä (eli mikrokosmokseen).


title: Mikrokosmos ja makrokosmos

text: Englantilainen fyysikko ja alkemisti Robert Fludd (1574–1637) perusti teoksensa "Utriusque cosmi historia" (”Kahden maailman historia”) mikro- ja makrokosmoksen väliseen vastaavuuteen. Näin teki myös Thomas Browne kaksiosaisessa teoksessaan vuodelta 1658: ensimmäinen osa, "Hydriotaphia, Urn Burial", kuvasi mikrokosmosta, ihmisen pientä ja ajallista maailmaa, kun taas toinen osa "The Garden of Cyrus" edusti makrokosmosta, jossa kaikkialla läsnä olevat ja ikuiset quincunx-muodostelmat ilmenevät yhtä lailla taiteessa, luonnossa kuin kaikkeudessakin.


title: Mikrokosmos ja makrokosmos

text: 1900-luvun alussa atomin rakenteen tutkimus sai fyysikot joksikin aikaa pitämään atomia aurinkokunnan pienoismallina. Bohrin atomimallissa elektronien oletettiin kiertävän atomin ydintä hyvin samaan tapaan kuin planeetat kiertävät aurinkoa. Täten käsitys, että kaikkeus toimii kaikilla tasoilla samaan tapaan, näytti saaneen vahvistuksen, mikä kiehtoi ihmisten mielikuvitusta. Kuitenkin atomi- ja kvanttifysiikan myöhempi kehitys osoitti pian tämän rinnastuksen harhaanjohtavaksi. Nykyisinkin fysiikassa on tapana puhua mikrotason tai mikromaailman ilmiöistä, kun on kysymys atomifysiikan mittakaavassa tapahtuvista ilmiöistä joiden käsittely edellyttää kvanttifysiikkaa. Sen sijaan jo pienimmät paljain silmin näkyvät kappaleet ovat tässä mielessä makromaailman olioita.


title: Mikrokosmos ja makrokosmos

text: Käsitteitä mikrokosmos ja makrokosmos käytetään myös sosiologiassa, jossa mikrokosmoksella voidaan viitata pieneen joukkoon ihmisyksilöitä ja makrokosmoksella heistä koostuvaan suurempaan kokonaisuuteen. Samaan tapaan myös taloustieteessä puhutaan mikro- ja makrotaloudellisista ilmiöistä.


title: Cop Land

text: Cop Land on vuonna 1997 ensi-iltansa saanut yhdysvaltalainen toimintatrilleri, jonka on ohjannut James Mangold. Elokuvan pääosissa ovat Sylvester Stallone, Harvey Keitel, Ray Liotta ja Robert De Niro.


title: Cop Land

text: "Cop Land" kertoo Freddy Heflinistä, joka toimii New Jerseyssä sijaitsevan Garrisonin kuvitteellisen pikkupaikkakunnan šeriffinä. Garrisonissa asuu paljon New Yorkissa työskenteleviä poliiseja, joiden johdossa on Ray Donlan. Freddy tottelee poliiseja minkä kerkiää, sillä hän on hiukan kateellinen heille – hänestä kun ei koskaan tullut poliisia nuoruudessa kärsityn kuulovamman vuoksi.


title: Cop Land

text: Donlanin veljenpoika Murray Babitch lähtee ajamaan takaa kahta nuorta, jotka kolhivat hänen autoaan. Babitch ampuu vahingossa kolhijat, mutta Donlan lavastaa heidän kuolemansa. Freddy kuitenkin huomaa Babitchin olevan elossa, samalla kun New Yorkista saapuu poliisin sisäisen tutkinnan etsivä Moe Tilden, joka epäilee kaupungin poliisien olevan lahjottuja. Freddy ei aluksi halua uskoa koko asiaa, mutta kun hän tapaa Gary Figgisin, hän tulee toisiin aatoksiin.


title: The Rookie – tulokas

text: The Rookie – tulokas on vuonna 1990 ensi-iltansa saanut toimintaelokuva. Elokuvan on ohjannut Clint Eastwood, joka myös näyttelee elokuvan pääosaa Charlie Sheenin kanssa.


title: The Rookie – tulokas

text:
Elokuva kertoo kovaotteista poliisista Nick Pulovskista, joka ei aina tee niin kuin esimies käskee. Nick tutkii kumppaninsa kanssa juttua, jossa autovarkauksien takana on suuri rikollisliiga. Kaksikon yrittäessä ottaa kiinni liigan jäseniä Nickin pari menettää henkensä. Hänen tilalleen Nick saa David Ackermanin (Sheen), eikä kaksikon yhteistoiminta aluksi suju, mutta yhteinen sävel löytyy lopulta ja kaksikko on valmis saattamaan suuren rikollisliigan oikeuden eteen.
"Video-oppaassa" vuodelta 1994 Bello Romano sanoo elokuvan tarjoavan paljon toimintaa, raakaa väkivaltaa ja kovaa kielenkäyttöä. Hän antaa sille kaksi tähteä viidestä, mikä vastaa sanallista arviota ”keskinkertainen”.


title: Dwight Thomas

text: Dwight Thomas (s. 23. syyskuuta 1980) on jamaikalainen pikajuoksija. Hän on kilpaillut sekä 100 metrin juoksussa että 110 metrin aitajuoksussa.


title: Dwight Thomas

text: Vuonna 1998 Thomas voitti pronssia alle 20-vuotiaiden MM-kilpailuissa 100 metrillä ja kultaa pikaviestissä. Aikuisten arvokilpailuissa Jamaikan pikaviestijoukkueessa hän on voittanut hopeaa Osakan MM-kilpailuissa 2007 ja Berliinin MM-kilpailuissa 2009. Hän voitti alun perin kultaa myös Pekingin olympialaisissa 2008, mutta myöhemmin Jamaika hylättiin, kun Thomasin joukkuekaveri Nesta Carter kärysi dopingista. Jokaisella kerralla hän on juossut joukkueessa alkuerissä. Sydneyn olympialaisissa 2000 ja Helsingin MM-kilpailuissa 2005 hän sijoittui pikaviestissä neljänneksi. 100 metrin juoksussa hän sijoittui viidenneksi Helsingin MM-kilpailuissa ja 60 metrin aitajuoksussa hän oli kahdeksas Budapestin MM-hallikilpailuissa 2004. hän sijoittui toiseksi 100 metrillä. Pan-Amerikan kisoissa 1999 hän voitti pronssia pikaviestistä ja vuoden 2002 kansainyhteisön kisoissa hopeaa pikaviestissä.


title: Dwight Thomas

text: Berliinin MM-kilpailuissa 2009 hän kilpaili 110 metrin aitajuoksussa ja sijoittui seitsemänneksi ajalla 13,56. Saman vuoden hän oli 110 metrin aitajuoksussa kolmas. Daegun MM-kilpailuissa 2011 hän selviytyi 110 metrin aidoissa loppukilpailuun, jossa hän ei kuitenkaan päässyt maaliin asti.


title: Victor Cherbuliez

text: Victor Cherbuliez (19. heinäkuuta 1829 Genève Sveitsi – 2. heinäkuuta 1899 Combs-la-Ville Ranska) oli ranskalainen romaanikirjailija, dramaturgi, esseisti ja kirjallisuuskriitikko.


title: Victor Cherbuliez

text:
Hän syntyi Sveitsiin Nantesin ediktiä vuonna 1598 paenneeseen ranskalaisperheeseen, mutta hän sai takaisin Ranskan kansalaisuuden vuonna 1880, kun sovellettiin vuonna 1814 tehtyä lakia suuresta kansalaistamisohjelmasta. Seuraavana vuonna 18. joulukuuta 1815 hänet valittiin Ranskan akatemian jäseneksi.
Cherbuiliez kirjoitti kolmisenkymmentä romaania, joista suurin osa on nykyisin painunut unohduksiin. Niistä voidaan mainita "Le Comte Kostia" (1863), "Prosper Randoce" (1868), "L’Aventure de Ladislas Bolski" (1869), "Meta Holdenis" (1873) ja "La Ferme du choquard" (1883).


title: Victor Cherbuliez

text: Hän kirjoitti myös kirjallisuusarvosteluja "La Revue des Deux Mondes" -aikakauskirjaan, ja niistä on koottu teokset "Études de littérature et d’art" (1887), "Hommes et choses du temps présent" (1883), "Profils étranges"(1889).


title: Victor Cherbuliez

text: Kuolemansa jälkeen Victor Cherbuiliez haudattiin Monparnassen hautausmaalle Pariisiin.


title: Manuela Henkel

text: Manuela Henkel (s. 4. joulukuuta 1974 Neuhaus am Rennweg, Thüringen) on saksalainen entinen maastohiihtäjä ja olympiavoittaja.


title: Manuela Henkel

text: Henkel voitti ensimmäisen arvokisamitalinsa talviolympialaisissa 2002, jolloin hän saavutti kultaa viestistä. Seuraavana vuonna Val di Fiemmen MM-kisoissa tuli jälleen viestikulta, joka on hänen viimeisin arvokisamitalinsa. Samoissa kisoissa hän oli 15 kilometrin kilpailussa yhdeksäs. Torinon olympialaisissa 2006 hän oli 12. sprintissä.


title: Manuela Henkel

text: Manuelan sisko Andrea on tunnettu ampumahiihtäjä, hän edustaa WSV Oberhofia.


title: André Chaumeix

text: André Chaumeix (6. kesäkuuta 1874 Chamailières Puy-de-Dôme Ranska – 23. helmikuuta 1955 Passy Ranska) oli ranskalainen toimittaja, kriitikko ja Ranskan akatemian jäsen.


title: André Chaumeix

text: André Chaumeix'n vanhemmat olivat Alexandre Chaumeix ja Solange Fargeix. Hän suoritti opintonsa pariisilaisessa lycée Henri V -koulussa ja jatkoi École normale supérieuressa Pariisissa vuonna 1895. Hän suoritti perustutkinnon vuonna 1898 ja agregaation samana vuonna. Kaksi seuraavaa vuotta hän opiskeli École française de Romessa.


title: André Chaumeix

text: Vuonna 1900 hän aloitti työn toimittajana Journal des Débats -lehdessä, jonka päätoimittajaksi hänet valittiin vuonna 1905.


title: André Chaumeix

text: Tämän jälkeen hän toimi yhteistyössä sellaisten lehtien kuin La Gazette des Beaux-Arts ja Le Gaulois kanssa, joissa hänen tehtävänään oli vastata kirjallisuudesta. Hän oli päätoimittajana La Revue de Paris -lehdessä vuodesta 1929 lähtien. Arvostetun pariisilaisen sanomalehden Le Figaron päätoimittajana hän toimi vuosina 1926–1930. Hän oli jatkuvasti toiminut kirjallisuuskriitikkona La Revue des deux mondes -aikakauskirjassa, jonka johtoon hän astui vuonna 1937.


title: Cousteau

text: Cousteau voi viitata seuraaviin:


title: Philippe Cousteau

text: Philippe Cousteau (30. joulukuuta 1940 Toulon, Ranska – 28. kesäkuuta 1979 Lissabon, Portugali) oli ranskalaisen valtameritutkija Jacques-Yves Cousteaun ja Simone Cousteaun toinen poika, sukeltaja ja valtameritutkija.


title: Philippe Cousteau

text: Cousteau aloitti laitesukelluksen isänsä opastuksella nelivuotiaana. Hän toimi myös useiden riskialttiiden tutkimusmatkojen johtajana eri puolilla maailmaa. Hän osallistui myös isänsä tutkimusmatkoihin ja oli valokuvaajana "Calypsolla" vuodesta 1967 lähtien.


title: Philippe Cousteau

text: Cousteau menehtyi lento-onnettomuudessa Lissabonin lähellä Portugalissa vuonna 1979, kun PBY Catalina -tyypisen lentokoneen potkurin lapa irtosi sen ollessa laskeutumassa Tagusjokeen. Lapa syöksyi koneen ohjaamoon tappaen Cousteaun välittömästi ja haavoittaen apupilottia erittäin vaikeasti. Hänellä on kaksi lasta, vuonna 1976 syntynyt tytär Alexandra Cousteau ja poika Philippe Cousteau Jr., joka syntyi hänen kuolemansa jälkeen tammikuussa 1980.


title: Korean Grand Prix

text: Korean Grand Prix oli Formula 1 -sarjan kilpailu, joka järjestettiin neljä kertaa kausina – Korean International Circuitilla.


title: Korean Grand Prix

text: Kilpailun järjestämisestä tehtiin seitsemänvuotinen sopimus lokakuussa 2006. Sopimuksen mukaan kilpailut tulisi järjestää kausina 2010–2016. Kilpailu kuitenkin pudotettiin kalenterista kaudeksi . Jokaiset neljä kilpailua tuottivat runsaasti tappiota järjestäjille, esimerkiksi kauden 2013 kilpailun tulos jäi 28 miljoonaa euroa tappiolle.


title: Korean Grand Prix

text: Radan pituus on 5,45 kilometriä, ja se sijoittuu satama-alueelle ja on osittain katurata. Infrastruktuuri oli valmis vuonna 2009, mutta itse rata saatiin valmiiksi vain paria viikkoa ennen ensimmäistä kilpailua lokakuussa.


title: Squeeze

text: Squeeze on englantilainen uuden aallon power pop -yhtye, joka oli suosituimmillaan 1970-luvun lopulla. Yhtye perustettiin Lontoossa vuonna 1974. Se toimi vuosina 1974–1982, 1985–1999 ja teki paluun esiintymislavoille vuonna 2007. Squeezen menestyneimpiä singlejä olivat "Cool for Cats", "Up the Junction" ja "Labelled With Love".


title: Squeeze

text: Squeezen alkuperäiskokoonpano oli Chris Difford (kitara, laulu, sanoitukset), Glenn Tilbrook (laulu, kitara, sävellykset), Jools Holland (koskettimet) ja Paul Gunn (rummut). Yhtye nimettiin The Velvet Undergroundin samannimisen albumin mukaan.


title: Glitnir

text: Glitnir banki h.f. on Islannin kolmanneksi suurin pankki.


title: Glitnir

text: 29. syyskuuta 2008 kansainvälisen finanssikriisin yhteydessä Islannin valtio ilmoitti hankkivansa 75 prosenttia pankin osakkeista 600 miljoonan euron hintaan turvatakseen pankin toiminnan jatkumisen. Suomen Glitnir vakuutti, ettei toimenpide vaikuta suomalaisiin asiakkaisiin. Myöhemmin 8. lokakuuta pankki siirtyi kokonaan Islannin rahoitustarkastuksen alaisuuteen.


title: Glitnir

text: Glitnir hankki vuonna 2007 suomalaisen sijoituspalveluyhtiön FIM Group Oyj:n ja muutti sen nimen Glitnir Oyj:ksi. Yhtiö jatkoi FIM Groupin sijoituspalvelutoimintaa ja harjoitti lisäksi talletuspankkitoimintaa, johon se sai toimiluvan Rahoitustarkastukselta elokuussa 2007. FIM Group Oyj:n suurin omistaja ja perustaja Seppo Sairanen ansaitsi noin 110 miljoonaa euroa kun FIM myytiin.


title: Glitnir

text: Suomen Glitnir Oyj:llä oli viisi tytäryhtiötä:


title: Glitnir

text: Suomen Glitnirin pääkonttori oli Helsingissä, minkä lisäksi yhtiöllä oli sivukonttoreita usealla paikkakunnalla Suomessa. Pankilla oli Suomessa noin 17 000 tallettajaa, jotka olivat sijoittaneet korkotileille 300 miljoonaa euroa.


title: Glitnir

text: Yrityksen toimiva johto ilmoitti 14. lokakuuta 2008 ostaneensa Glitnir Oyj:n osakkeet ja vaihtavansa yhtiön nimen takaisin FIM Oyj:ksi.


title: Madame Hydra

text: Madame Hydra on Marvel-kustantamon sarjakuvissa esiintyvä superroisto, jonka ensiesiintyminen tapahtui amerikkalaisen "Captain America" -lehden numerossa 110 (1969). Madame Hydran loi Jim Steranko.


title: Madame Hydra

text: Suomessa Madame Hydra esiintyi ensimmäisen kerran "Mega-Marvel"-lehden numerossa 6 (1998).


title: Madame Hydra

text: Vain vähän tiedetään Madame Hydrana tunnetun naisen taustasta. Tiedetään, että hän orpoutui lapsena Itä-Euroopassa Unkarissa. Vartuttuaan hän liittyi HYDRAan, Marvel-universumin suurimpaan rikollisjärjestöön ja ajautui konflikteihin useasti niin Kapteeni Amerikan ja YPKVV:n kanssa.


title: Madame Hydra

text: Myöhemmin hän erosi HYDRAsta auttaakseen toista superroistoa, Kyytä. Madame Hydra kuitenkin toimi omien tarkoitusperiensä ajamana ja surmasi Kyyn ottaen samalla tämän identiteetin itselleen. Madame Hydra aloitti toiminnan Matelijaryhmän kanssa ja osallistui lukuisiin terroristi-iskuihin eri puolella maailmaa. Madame Hydran nihilistisen ja sadistisen luonteen vuoksi jopa toisten superroistojen on vaikea tulla hänen kanssaan toimeen (ainoastaan Punakallo on pitänyt luonteenpiirrettä viehättävänä). Lopulta Kobra pettikin hänet ja Kapteeni Amerikan onnistui pidättämään Madame Hydra.


title: Madame Hydra

text: Jonkin aikaa Madame Hydran luultiin olevan Merriem Drew niminen nainen ja täten Jessica Drewn, Hämähäkkinaisen äiti. Kävi kuitenkin ilmi, että yksi Vanhoista jumalista, Chthon oli istuttanut Madame Hydraan vääriä muistoja yrittäessään saada molemmat naiset valtansa alle.


title: Madame Hydra

text: Madame Hydra on ajautunut usein konflikteihin myös Ryhmä-X:n kanssa. Yrittäessään murhata Mariko Yashidaa Hopeasamurain toimeksiannosta. Seuranneessa taistelussa Madame Hydra miltei surmasi Stormin ja Roguen. Myöhemmin turvatakseen Madripoorissa sijaitsevan rikollisimperiuminsa toiminnan, Madame Hydra kiristi Wolverinen menemään naimisiin kanssaan. Wolverinen onnistui kuitenkin saamaan avioero Ogunin riivatessa Madame Hydran kehon. Wolverine oli pakotettu lävistämään kynsillään vaimonsa ja vaati avioeroa vastineeksi Madame Hydran parantamisesta.


title: Madame Hydra

text: Nykyisin Madame Hydra on liittynyt Helvetintulen Klubiin ja luonut suhteita Käteen, mystiseen ninjakulttiin. Madame Hydra on myös luopunut "Kyy"-identiteetistään ja kutsuu itseään jälleen Madame Hydraksi.


title: Madame Hydra

text: Marvel-universumissa vaikutti myös toinen "Madame Hydra" -identiteetin alla vaikuttanut nainen, jonka HYDRA korotti Madame Hydra VI:ksi (ei ole tietoa, ketkä olivat Madame Hydra I-V tai onko pääartikkelissa käsitelty nainen yksi heistä). Tämän Madame Hydran tehtävä oli kidnapata Nick Fury, mutta hän liittoutui lopulta YPKVV:n kanssa. Lopulta psykkotiisuuteen taipuvaisena hänet toimitettiin mielisairaalaan.


title: Madame Hydra

text: Madame Hydra ei omaa yliluonnollisia kykyjä, mutta hänen refleksinsä ja notkeutensa vastaavat huippu-urheilijan tasoa. Madame Hydra on erinomainen taktikko ja organisoija, varsinkin mitä tulee alamaailman suhteissa. Hän on mestarillinen miekkailija ja ampuja. Madame Hydran tiedetään käyttäneen rikoksissaan käärme-teemaisia aseita ja erilaisia käärmeenmyrkkyjä. Madame Hydra omaa myös teleportaatioon kykenevän sormuksen.


title: Aarne Laitakari

text: Aarne Vihtori Laitakari (vuoteen 1906 Nybergh; 12. joulukuuta 1890 Helsingin mlk. – 6. helmikuuta 1975 Helsinki) oli suomalainen geologi, professori ja Geologian tutkimuslaitoksen ylijohtaja.


title: Aarne Laitakari

text: "Suomen kansallisbiografia" luonnehtii Aarne Laitakaria Suomen 1900-luvun geologian ja mineralogian tutkimuksen ja opetuksen merkittäväksi vaikuttajaksi, jonka elämäntyö tuki erityisesti mineralogian teollista hyödyntämistä. Viime sotien jälkeen hänen työssään tieteellinen puoli jäi vähäisemmäksi: hän keskittyi hallintoon ja Geologisen tutkimuslaitoksen työn sekä työskentelyolosuhteiden kehittämiseen.


title: Aarne Laitakari

text: Laitakari valmistui filosofian kandidaattiksi 1916 ja filosofian tohtoriksi 1921 Helsingin yliopistosta. Väitöskirja käsitteli Paraisten kalkkikiviesiintymää. Hän toimi Helsingin yliopiston dosenttina 1926–1940. Teknillisessä korkeakoulussa hän työskenteli opettajana ja mineralogis-geologisen laitoksen esimiehenä 1922–1936. Geologian tutkimuslaitoksen johtajana hän toimi 1935–1960. Professorin arvon hän sai 1936.


title: Aarne Laitakari

text: Laitakarin laajaan kirjalliseen tuotantoon kuuluu tutkimusten lisäksi historiaa ja mineraalien tunnistusoppaita luonnossa liikkuville. Laitakari oli myös ahkera keräilijä ja merkittävä lahjoittaja. Hän harrasti numismatiikkaa, ja hän muun muassa julkaisi teoksen Suomen mitaleista. Laitakari oli aktiivinen kunnallispolitiikassa sekä maanpuolustus- ja yhdistystoiminnassa. Hän oli muun muassa kiivas aitosuomalainen ja raittiusmies. Laitakari oli myös perustamassa Suomen luonnonsuojeluyhdistystä 1938 ja toimi sen varapuheenjohtajana 1942–1964.


title: Aarne Laitakari

text: Laitakari kävi Suomen sisällissodan aikana 1918 ns. Vöyrin sotakoulun ja osallistui taisteluihin Etelä-Suomessa. Jatkosodan aikana hän toimi Itä-Karjalan sotilashallinnon geologisen toimiston päällikkönä ja hänet ylennettiin luutnantiksi 1942.


title: Aarne Laitakari

text: Laitakariitti-niminen mineraali on nimetty Laitakarin mukaan. Aarne Laitakari etsi pitkään spektroliitin emäkalliota Kaakkois-Suomesta. Lopulta sen löysi sattumalta Ylämaalta hänen poikansa, vänrikki Pekka Laitakari (1920–1941) Salpalinjan linnoitustöiden yhteydessä 1940. Spektroliitin yleistyminen korukivenä johtui paljolti Laitakarin aktiivisesta opetus- ja valistustyöstä.


title: Aarne Laitakari

text: Turun yliopisto myönsi Laitakarille kunniatohtorin arvon 1960. Suomalaisen tiedeakatemian varsinainen jäsen hän oli vuodesta 1937. Lapin kullankaivajain liitto nimitti Laitakarin kunniajäsenekseen vuonna 1950.


title: Aarne Laitakari

text: Aarne Laitakarin vanhemmat olivat Vihtori Nybergh (1857–1938) ja Elin o.s. Kalm (1857–1930). Aarne Laitakari oli naimisissa voimistelunopettaja Anna-Liisa Laitakarin (o.s. Collan) kanssa. Hän asui pitkään Helsingin Pukinmäessä, missä hänen mukaansa on nimetty "Aarne Laitakarin puisto" nykyisen Unikkotien varrella. Laitakarilla oli kuusi lasta: Jouko (1917), Mikko (1918), Pekka (1920), Ritva (1923), Anna-Maija (1926) ja Ilkka (1929). Aarne Laitakarin veli Erkki Laitakari (1892–1978) oli Helsingin yliopiston metsänhoitotieteen professori.


title: Havas Worldwide Helsinki

text: Havas Worldwide Helsinki Oy (aiemmin Euro RSCG Oy) on integroituun markkinointiviestintään erikoistunut mainostoimisto. Se kuuluu kansainväliseen Havas Worldwide" -ketjuun.


title: Havas Worldwide Helsinki

text: Yrityksen toiminta on jaettu neljään liiketoimintayksikköön:


title: Havas Worldwide Helsinki

text: Havas Worldwide Helsinki Oy:n liikevaihto vuonna 2011 oli 2,5 miljoonaa euroa ja henkilöstömäärä 31.


title: Havas Worldwide Helsinki

text: Euro RSCG -ketju tuli Suomeen vuonna 1992 ostamalla helsinkiläisen mainostoimisto Exitin. Vuonna 1995 Euro RSCG Exitiin liitettiin Mainostoimisto Varis Poteri Veistola Oy.


title: Havas Worldwide Helsinki

text: Toimisto fuusioitui vuonna 2004 viestintätoimisto BNL Information Oy:n kanssa, joka oli aloittanut toimintansa vuonna 1986 ja tullut sittemmin tunnetuksi niin sanottua "tutkivaa viestintää" harjoittavana toimistona. Fuusioitunut yritys toimi nimellä BNL Euro RSCG Oy, kunnes vuonna 2005 vaihtoi nimekseen Euro RSCG Oy ja vuonna 2012 Havas Worldwide Helsinki Oy.


title: Havas Worldwide Helsinki

text: Havas Worldwide (aiemmin Euro RSCG Worldwide) on yksi maailman suurimmista markkinointiviestintäyrityksistä. Ketjulla on toimistoja Euroopassa, Pohjois-Amerikassa, Latinalaisessa Amerikassa ja Aasiassa, pääkonttori sijaitsee New Yorkissa.


title: McGuire (Formula 1)

text: McGuire oli australialaisen Brian McGuiren perustama Formula 1 -talli, joka osallistui ainoastaan Britannian GP:hin kaudella . Tulokseksi kilpailusta jäi karsiutuminen. Talli kaatui lopullisesti McGuiren kuoltua myöhemmin samana vuonna.


title: McGuire (Formula 1)

text: DNPQ = Karsiutui esikarsinnoissa.


title: Herman Stigzelius

text: Herman Stigzelius (14. elokuuta 1917 Helsinki – 10. toukokuuta 1993 Karjaa) oli suomalainen geologi ja professori. Stigzelius aloitti uransa kaivosinsinöörinä Viljakkalan Haverin kaivoksella ja toimi myöhemmin kauppa- ja teollisuusministeriön kaivostoimiston päällikkönä 1947–1970 ja Geologisen tutkimuslaitoksen ylijohtajana 1970–1980.


title: Fritz Fischer

text: Fritz Fischer (s. 22. syyskuuta 1956 Kelheim) on saksalainen entinen ampumahiihtäjä, olympiavoittaja ja moninkertainen arvokisamitalisti.


title: Fritz Fischer

text: Ensimmäisen arvokisamitalinsa Fischer voitti Lahden MM-kisoissa 1981, kun hän sai hopeaa viestissä. Kaikkiaan hän on saavuttanut seitsemän MM-mitalia, joista kaksi on kultaista, kaksi hopeista ja kolme pronssista. Olympialaisissa hän voitti viestissä kultaa 1992, hopeaa 1988 ja pronssia 1984. Hän voitti maailmancupin kaudella 1987–1988. Uransa Fritz Fischer lopetti 1993.


title: Martini

text: Martini oli Tico Martinin perustama ranskalainen kilpa-autovalmistaja, joka kilpaili Formula 1:n MM-sarjassa kaudella .


title: Martini

text: Ennen F1:een siirtymistä Tico Martinin autot olivat menestyneet hyvin. Kuninkuusluokka osoittautui kuitenkin haastavaksi eikä Martini saavuttanut toivottua tulosta. René Arnoux osallistui tallin autolla seitsemään osakilpailuun, joista parhaaksi saavutukseksi jäi yhdeksäs sija Belgian ja Itävallan GP:sta.


title: Martini

text: F1-kokeilun jälkeen Martini palasi muihin Ranskan autoilusarjoihin.


title: Jazzrytmit

text: Jazzrytmit on suomalainen jazz-aikakauslehti, joka ilmestyi paperisena vuodesta 1994 vuoteen 2008 ja on siitä lähtien ilmestynyt verkkolehtenä. Paperilehti ilmestyi kuusi kertaa vuodessa, kun taas nykyinen verkkolehti päivittyy jatkuvasti. Jazzrytmit-paperilehti oli ilmoituksensa mukaan Pohjoismaiden suurilevikkisin jazzlehti, ja Kulttuuri-, mielipide- ja tiedelehtien liitto Kultti ry:n jäsen.


title: Jazzrytmit

text: Jazzrytmien päätoimittaja on Osku Rajala. Lehden julkaisija Jazzaimaa ry järjestää vuosittain muun muassa kansainvälisen Lady Summertime -jazzlaulukilpailun.


title: Jazzrytmit

text: Jazzrytmit valitsee vuosittain instrumenttiensa parhaat muusikot, parhaan yhtyeen, albumin, säveltäjän ja tapahtuman kriitikkoäänestyksessä, johon osallistuu suomalaisia jazzvaikuttajia median, tapahtumien ja yhdistysten parista.


title: Jazzrytmit

text: Jazzrytmit syntyi vuonna 1994, kun Suomen Jazzliiton hallitus päätti, että Helsingissä pidettävään Jazzjamboree-tapahtumaan tehtäisiin oma lehti. Lehden toimittamisen otti vastuulleen Osku Rajala, joka oli aiemmin ollut tekemässä Jazzavo-yhdistyksen jäsenlehteä. Jazzrytmit -lehteä oli alun perin tarkoitus tehdä vain yksi numero, mutta sitä päätettiin kuitenkin jatkaa ja liittää siihen Jazzliiton jäsenlehti Jazz'It. Tämän jälkeen Jazzrytmit jaettiin jokaiselle Jazzliiton jäsenelle. Jazzliitto kuitenkin irtisanoi yhteistyönsä Jazzrytmien kanssa sisällöllisten erimielisyyksien vuoksi.


title: Georges Buchard

text: Georges Buchard (21. joulukuuta 1893 – 22. tammikuuta 1987) oli ranskalainen miekkailija ja olympiavoittaja. Hänen aseenaan oli kalpa.


title: Georges Buchard

text: Bouchard voitti kalpamiekkailussa kuusi olympiamitalia, joista kaksi oli kultaisia. Pariisin 1924 olympialaisissa hän voitti joukkuekilpailussa kultaa. Amsterdamin 1928 olympialaisissa hän saavutti hopeaa sekä henkilökohtaisessa kilpailussa että joukkuekilpailussa. Los Angelesin 1932 olympialaisissa hän voitti kultaa joukkuekilpailussa ja sijoittui hopealle henkilökohtaisessa kilpailussa. Berliinin 1936 olympialaisissa hän sai pronssia joukkuekilpailussa.


title: Georges Buchard

text: Kalpamiekkailun henkilökohtaisen Euroopan mestaruuden Buchard voitti vuosina 1927, 1931 ja 1933. Joukkuekilpailun Euroopan mestaruuden hän voitti kahdesti.


title: Prenzlauer Berg

text: Prenzlauer Berg on kaupunginosa () Pankowin hallintoalueella ("Bezirk") Saksan pääkaupungissa Berliinissä. Se on pinta-alaltaan 11 neliökilometrin suuruinen ja sen asukastiheys on 13 590 as./km². Vuoden 2011 lopussa kaupunginosan asukasluku oli 148 878.


title: Prenzlauer Berg

text: Vuosina 1920–2000 Prenzlauer Berg oli paitsi kaupunginosa, myös oma hallintoalueensa. Vuonna 2001 Prenzlauer Bergin hallintoalue liitettiin Pankowin hallintoalueeseen, jonka alaisuudessa Prenzlauer Bergin kaupunginosa jatkaa.


title: Prenzlauer Berg

text: Prenzlauer Berg sijaitsee Berliinin keskustan koillispuolella. Prenzlauer Bergiä rajavaat kaupunginosat ovat lännessä Gesundbrunnen, lounaassa Mitte, etelässä Friedrichshain, kaakossa Fennpfuhl, koillisessa Weißensee ja pohjoisessa Pankow. Prenzlauer Bergin korkein kohta sijaitsee 91 metriä merenpinnan yläpuolella Volkspark Prenzlauer Bergissä.


title: Prenzlauer Berg

text: Varhaisin säilynyt maininta nimestä "Prenzlauer Berg" on vuodelta 1826. Aluetta alettiin kehittää 1800-luvun toisella puoliskolla James Hobrechtin vuonna 1862 laatiman kaupunkisuunnitelman, niin kutsutun Hobrechtin suunnitelman pohjalta.


title: Prenzlauer Berg

text: Entisessä Saksan demokraattisessa tasavallassa eli Itä-Saksassa aluetta asuttivat pääsääntöisesti intellektuellit, taiteilijat ja opiskelijat. Saksan jälleenyhdistyttyä Prenzlauer Bergin rakennuskanta on suurimmaksi osaksi kunnostettu ja asuntojen arvo alueella on noussut.


title: Prenzlauer Berg

text: Asukkaista ulkomaalaisia on noin 11,1 prosenttia. Suurimmat ulkomaalaisryhmät ovat ranskalaiset, italialaiset, yhdysvaltalaiset, britit, espanjalaiset ja tanskalaiset.


title: Ruokahalu

text: Ruokahalu on eläimen halu syödä. Ruokahalun aiheuttaja on usein nälkä, joskin ruokahalua kiihottavia asioita on useita. Ruokahaluun vaikuttavat fyysinen ja henkinen olotila sekä ympäristö. Myös syömiseen liittyvät muistot voivat vaikuttaa mielitekoihin ja ruokahaluun. Esimerkiksi ruokarauhan puute voi haitata ruokahalua. Sairaudet saattavat heikentää ruokahalua ja pitkällä aikavälillä aiheuttavat erinäisiä puutostiloja.


title: Ruokahalu

text: Ruokahaluun liittyviä syömishäiriöitä ovat esimerkiksi bulimia nervosa eli bulimia eli ahmimishäiriö ja anoreksia nervosa eli anoreksia eli laihuushäiriö.


title: Ruokahalu

text: Terho Itkonen ehdotti sanan "ruokahalu" korvaamista hämäläismurteista peräisin olevalla sanalla "maitti".


title: Rysän päältä

text: Rysän päältä – siikahyvä ruokakirja on vuonna 2005 julkaistu elokuvaohjaaja Timo Koivusalon, ravintoloitsija Jani Lehtisen ja toimittaja Mikko Peltolan kirjoittama keittokirja. Keittokirja julkaistiin osittain siitä syystä, että edellisenä kesänä Poriin oli avattu Koivusalon ja Lehtisen yhteinen ravintola, Trattoria Bucco.


title: Jos sais kerran

text: Jos sais kerran oli vuosina 2002–2003 Yle TV2:lla esitetty musiikkiohjelma. Ohjelman juontajina toimivat Joel Hallikainen ja Arja Koriseva. Ohjelmassa vieraili tunnettuja suomalaisia muusikoita laulamassa musiikkikappaleita. Ohjelmassa oli mukana myös studioyleisö, jolla oli mahdollisuus osallistua laulamiseen. Ohjelmaa tehtiin kaksi tuotantokautta.


title: Miekkailu kesäolympialaisissa 1928

text: Amsterdamin kesäolympialaisissa 1928 miekkailussa kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa kilpailussa floretilla.


title: De dicto ja de re

text: De dicto ja de re ovat latinankielisiä termejä, jotka kuvaavat merkittäviä eroja intensionaalisten ilmaisujen välillä. Erottelua käytetään tyypillisesti uskomuksista: uskomus on "de dicto" -uskomus, jos sen katsotaan kohdistuvan jonkun proposition totuuteen, ja "de re" -uskomus, jos sen katsotaan kohdistuvan olioon. Erot ovat merkityksellisiä kielifilosofian ja metafysiikan kannalta.


title: De dicto ja de re

text: Termin "de dicto" sananmukainen käännös on ”sanasta”, ja termin "de re" käännös ”asiasta”. Alkuperäisten latinankielisten ilmaisujen merkitysten tunteminen on hyödyksi termien merkitsemien erojen ymmärtämisen kannalta. Ero on helpointa ymmärtää käsittelemällä esimerkkejä erilaisista intensionaalisista konteksteista: ajattelun konteksti, haluamisen konteksti, ja modaliteetin konteksti.


title: De dicto ja de re

text: Lause ”Pekka uskoo, että joku aikoo surmata hänet” voidaan tulkita kahdella tavalla. Ensimmäisessä tulkinnassa ”joku” on määrittelemätön, ja Pekka kärsii yleisestä vainoharhaisuudesta; hän uskoo, että on olemassa henkilö, joka aikoo surmata hänet, mutta hänellä ei välttämättä ole uskomusta siitä, kuka tämä henkilö olisi. Pekka siis uskoo, että väittämä ”joku aikoo surmata Pekan” on tosi. Tämä on "de dicto" -tulkinta: se koskee jonkun lauseen (sanojen, "dicto") totuutta.


title: De dicto ja de re

text: Toisessa tulkinnassa ”joku” on joku määritelty yksittäinen henkilö. Pekalla on joku tietty henkilö mielessään, ja hän uskoo, että tämä henkilö aikoo surmata hänet. Tämä on "de re" - tulkinta: se koskee jotain oliota tai asiaa ("re"), ja esittää väittämän, että tämä tietty asia on jollakin tavalla.


title: De dicto ja de re

text: Ajattelun kontekstissa ero selittää, miksi ihmisillä voi joskus olla keskenään näennäisesti ristiriitaisia uskomuksia. Ajatellaan esimerkiksi, että Lois Lane uskoo Clark Kentin olevan heikompi kuin Teräsmies. Koska Clark Kent kuitenkin tosiasiassa "on" Teräsmies, "de re" -tulkinnalla Loisin uskomus on kestämätön; nimet ”Clark Kent” ja ”Teräsmies” osoittavat samaa ihmisyksilöä, eikä ihminen (tai superihminen) voi olla itseään vahvempi. "De dicto" -tulkinnalla uskomus voi kuitenkin olla täysin järkevä, koska Lois ei tiedä, että Clark Kent ja Teräsmies ovat sama henkilö.


title: De dicto ja de re

text: Lause ”Liisa haluaa naida Suomen lihavimman miehen” voidaan tulkita kahdella tavalla. Ensimmäisen tulkinnan mukaan Liisalla olisi päähänpinttymä (kenties jostain fetissistä johtuen) siitä, että hänen on mentävä naimisiin Suomen lihavimman miehen kanssa, kuka tämä sitten onkaan. Tämän tulkinnan mukaan lause kertoo meille, että Liisalla on tietty halu; hän haluaa, että tietystä tilanteesta, eli ”Liisa menee naimisiin Suomen lihavimman miehen kanssa”, tulisi totta. Halu suuntautuu tähän tilanteeseen, riippumatta siitä kuinka se saavutetaan. Toisen tulkinnan mukaan Liisa haluaa mennä naimisiin tietyn miehen kanssa, ja tämä mies nyt sattuu olemaan Suomen lihavin. Liisa haluaa "tämän miehen", ja haluaa, että tämä menee naimisiin "hänen" kanssaan. Jälleen, ensimmäinen tulkinta, ”Liisa haluaa naida Suomen lihavimman miehen” on "de dicto" -tulkinta, ja toinen tulkinta, ”Suomen lihavimpaan mieheen pätee, että Liisa haluaa naida hänet”, on "de re" -tulkinta.


title: De dicto ja de re

text: Eräs tapa selventää eroa on kysyä, mitä Liisa haluaisi, jos se mies joka on Suomen lihavin alkuperäisen lauseen hetkellä pudottaakin painoaan niin ettei enää ole Suomen lihavin. Jos Liisa haluaa edelleen mennä naimisiin tämän miehen kanssa, eli muutos ei aiheuta muutosta itse halussa, silloin hänen voidaan katsoa alun perin tarkoittaneen lausetta "de re" -merkityksessä. Jos Liisa ei enää haluaisi naida tätä miestä vaan sen sijaan sen miehen, joka nyt olisi Suomen lihavin, ja näkisi tämän alkuperäisen halun jatkumona, silloin hänen voidaan katsoa alun perin tarkoittaneen lausetta "de dicto" -merkityksessä


title: De dicto ja de re

text: Lause ”planeettojen lukumäärä aurinkokunnassamme on välttämättä parillinen” voidaan jälleen tulkita kahdella tavalla. Ensimmäisen tulkinnan mukaan asiat eivät olisi voineet mennä toisin, eli niin, että planeettojen lukumäärä aurinkokunnassamme olisikin pariton. Väittämä on mitä ilmeisimmin väärä. Selvästikin olisi voinut käydä niin, että aurinkokunnassamme olisikin kahdeksan sijasta esimerkiksi seitsemän planeettaa (tai yhdeksän: Pluto pudotettiin planeettojen joukosta vasta vuonna 2006). Toisen tulkinnan mukaan asiat eivät olisi millään voineet mennä toisin, koska luku kahdeksan on välttämättä parillinen luku. Väittämä on mitä ilmeisimmin oikein. Vaikka asiat olisivat menneet kuinka, ei ole mitenkään mahdollista, että luku kahdeksan olisi pariton. Luvun kahdeksan parillisuus vaikuttaa välttämättömältä tosiasialta. Tulkinnoista ensimmäinen, joka vaikuttaa tuottavan epätoden väittämän, on "de dicto" -tulkinta, ja jälkimmäinen, joka vaikuttaa tuottavan toden väittämän, on "de re" -tulkinta.


title: De dicto ja de re

text: Modaalilauseiden "de dicto" ja "de re" -tulkintatavat on alettu erottaa 1100-luvulta lähtien. Erottelu liittyy osittain aristoteelisen logiikan eli syllogistiikan ongelmiin modaalilauseiden yhteydessä: jotkut modaalisyllogismit ja päättelysäännöt vaikuttavat hyväksyttäviltä vain "de dicto" -tulkinnan mukaisesti. Modaalisyllogistiikka pyrittiin pelastamaan tulkitsemalla, että se koskisi vain sellaisia modaalilauseita, joissa "de dicto/de re" -erottelu ei ole merkitsevä. Myöhemmin "de re" -tulkinta jaettiin kahtia sen mukaan, viittaavatko subjektitermit vain aktuaalisiin olioihin, vai aktuaalisiin tai mahdollisiin olioihin.


title: De dicto ja de re

text: Modaalilogiikassa "de dicto" ja "de re" voidaan esittää sijoittamalla kvanttori "de dicto" -lauseen modaliteetin jälkeen ja ennen "de re" -lauseen modaliteettia. Esimerkiksi:


title: Peter Esenwein

text: Peter Esenwein (s. 7. joulukuuta 1967 Göppingen) on saksalainen keihäänheittäjä.


title: Peter Esenwein

text: Esenweinin ennätys on 87,20, jonka hän heitti 31. toukokuuta 2004 Saksan Rehlingenissä. Hän on ennätyksellään Saksan kaikkien aikojen tilastossa neljäntenä.


title: Peter Esenwein

text: Esenwein karsiutui Ateenan olympialaisissa 2004 tuloksella 78,41. Hän oli kolmas ja saman vuoden EM-kisoissa kuudes, joka on hänen paras arvokisasijoituksensa. Hän karsiutui MM-kisoissa 2007 tuloksella 79,61.


title: Timo Favorin

text: Timo Favorin (s. 19. toukokuuta 1969 Tampere) on tamperelainen jääkiekkoerotuomari, ammatiltaan opettaja. Hän opetti fysiikkaa, kemiaa ja matematiikkaa Tampereen Puistokoulun Liisanpuiston koulutalossa. Hän aloitti tuomarina kaudella 1997–1998 ja on sen jälkeen tuominnut yli 900 SM-liiga-ottelua. Hänet on valittu liigan parhaaksi erotuomariksi kolmesti (vuosina 2004, 2007 ja 2008). 24. tammikuuta 2014 Favorin ohitti 754 ottelulla Seppo Mäkelän ja nousi SM-liigan päätuomarien kaikkien aikojen ottelutilaston kärkipaikalle. 3.2.2017 Favorin tuomitsi 900. ottelun ensimmäisenä tuomarina Suomessa.


title: Timo Favorin

text: Favorinin merkittävimmät kansainväliset erotuomaritehtävät ovat olleet päätuomarina toimiminen A-ryhmän MM-kisoissa 2003 ja Torinon olympialaisissa 2006. Torinossa hän tuomitsi ottelut Latvia–Yhdysvallat, Italia–Saksa ja Ruotsi–Slovakia. Hän on lisäksi ollut päätuomarina B-ryhmän MM-kisoissa 2001, 3. divisioonan MM-kisoissa 2004, 20-vuotiaiden MM-kisoissa 2002 ja 2003 sekä 18-vuotiaiden MM-kisoissa 1999 ja 2000.


title: Timo Favorin

text: Ennen tuomariuraansa Favorin pelasi jääkiekkoa Suomen I-divisioonassa 1988–1989 sekä Saksan II Bundesliigassa 1987–1988.


title: LEC Refrigeration Racing

text: LEC Refrigeration Racing tai lyhyemmin LEC oli Brittiläinen Formula 1 -talli. Tallin perustajana ja kuljettajana toimi David Purley. Aluksi Talli kilpaili March-tallin kalustolla MM-sarjassa kaudella , mutta palasi omalla autolla sarjaan kaudeksi .


title: LEC Refrigeration Racing

text: Purley ajoi Mike Pilbeamin suunnittelemalla CRP1-autolla viidessä osakilpailussa, joista parhaaksi saavutukseksi jäi 13. sija Belgian GP:sta. Silverstonen radalla ajetuissa Britannian GP:n esikarsinnoissa Purley loukkaantui ulosajossa vakavasti, mikä johti tallin lakkauttamiseen.


title: Attila Petschauer

text: Attila Petschauer (14. joulukuuta 1904 Budapest, Unkari – 20. tammikuuta 1943 Davidovka, Ukraina) oli unkarilainen miekkailija ja olympiavoittaja. Hänen aseenaan oli säilä.


title: Attila Petschauer

text: Petscahuer voitti säilämiekkailun joukkuekilpailussa kultaa Amsterdamin 1928 olympialaisissa. Hän voitti kaikki 20 otteluaan. Henkilökohtaisessa kilpailussa hän sai hopeaa hävittyään loppuottelussa maanmiehelleen Ödön Tersztyánszkylle pistein 2–5. Los Angelesin 1932 olympialaisissa Petschauer voitti joukkuekilpailussa kultaa ja sijoittui henkilökohtaisessa kilpailussa viidenneksi.


title: Attila Petschauer

text: Euroopan-mestaruuskilpailuissa Petschauer saavutti säilällä kaksi kultamitalia joukkuekilpailussa ja yhteensä viisi mitalia henkilökohtaisessa kilpailussa.


title: Attila Petschauer

text: Toisen maailmansodan aikana juutalainen Petschauer joutui työleirille Ukrainaan, jossa hän kuoli kidutettuna tammikuussa 1943. Hänet valittiin International Jewish Sports Hall of Fameen vuonna 1985.


title: Kongemosen kulttuuri

text: Kongemosen kulttuuri oli keskimesoliittinen kulttuuri Tanskan ja Etelä-Ruotsin Skånen seuduilla 6800–5500 eaa. Ilmasto oli tällöin nykyistä lämpimämpi. Ilmastokausi oli niin sanottu atlanttinen lämpökausi jonka huipentumana 6500 eaa. keskilämpötila oli 2–3 astetta nykyistä korkeampi. Kulttuuriin kuuluivat piistä tehdyt ydin- ja levykirveet, ja kauden aikana jäivät pois käytöstä pienet piikiviterät eli mikroliitit. Luu- ja puuesineet säilyivät varhaismesoliittista vastaavina.


title: Vietti

text: Vietin käsitettä käytetään biologiassa, etologiassa ja psykoanalyysissa.


title: Vietti

text: Vietti on käyttäytymismalli, joka yksilöllä on ilman ennakkokokemusta. Esimerkiksi pennun imemisreaktio, kun se pääsee emän nisälle on viettitoiminto. Vietti käsitteenä yhdistyy hyvin paljon perimään. Siksi esimerkiksi koiraa ei saa koulutuksella tekemään lisää varsinaista viettiä, vaan on mahdollista vain vahvistaa tai tukahduttaa tätä vietin kautta tapahtuvaa käyttätymistä.


title: Vietti

text: Vietti kuuluu psykoanalyysin keskeisimpiin ja ongelmallisimpiin käsitteisiin. Sigmund Freudin alkuperäisen määritelmän mukaan vietti () on ruumiin ja psyyken rajalle sijoittuva toiminnallinen käsite. Vietti edustaa psyykelle ruumiillista ärsykettä (saks. "Reiz"), joka vaatii tietyn määrän psyykkistä työtä. Freud esitti, että viettiin sisältyy paine, päämäärä (tyydytys), kohde (objekti, se minkä avulla päämäärä saavutetaan) ja alkulähde (ruumiin biokemialliset prosessit). Hän esitti kaksi kantaviettiä (saks. "Urtrieb"), joiden piiriin muut sisältyvät: ego- eli itsesäilytysvietti ja sukuvietti. Myöhemmin hän muutti jaottelua niin että kantaviettejä olisivat "eros" ja aggressio- eli kuolemanvietti. Varsinkin jälkimmäinen jaottelu on kohdannut arvostelua, ja myöhempien tutkijoiden mukaan se on jarruttanut psykoanalyyttisen teorian kehitystä. Jaottelun on arvioitu olleen liian tiiviisti sidoksissa Freudin henkilökohtaiseen dualismiin.


title: Vietti

text: Psykoanalyytikoista muiden muassa Roy Schafer ja Veikko Tähkä ovat arvioineet viettiteoriaa uudelleen, ja he pitävät viettiä yksinomaan määrällisenä (kvantitatiivisena) eli taloudellisena (ekonomisena) energiana. Psykologisesta näkökulmasta vietti on elimistön tuottamaa energiaa, joka uusiutuu jatkuvasti ja kasautuu ja jolla on pakottava luonne. (Viettiteoria ei ole neurofysiologinen vaan fenomenologinen teoria.) Ihmisen fyysiset tarpeet ja henkiset toiveet saavat motivoivan voimansa viettienergiasta, mutta niiden päämäärät, merkitykset ja kohteet ”eivät kuulu viettiin, jolla puhtaasti energisenä käsitteenä ei ole mitään sellaisia ominaisuuksia”. Kaikki psyykkiset kvaliteetit liittyvät mielen sisältöihin ja prosesseihin, eivät energiaan itseensä. Viettienergian "kohtaloa" voidaan nimittää kanavoitumiseksi. Kun klassisessa psykoanalyysissa neuroosin sanottiin johtuvan viettiristiriidasta, olisi täsmällisempää sanoa, että viettienergia on kanavoitunut tarkoituksiin, jotka ovat keskenään ristiriidassa. Dualistisesta viettiteoriasta on nykyisessä psykoanalyysissa paljolti luovuttu. Määrällinen viettikäsitys saa hylkäämään paitsi kantavietit myös sellaiset ehdotukset kuin Yrjö Hirnin taidevietin ja Elias Canettin joukkovietin. Näihin liitettyjä ilmiöitä voidaan kuvata metapsykologisesti erilaisina sopeutumina, kanavoitumina, sitomisina ja varaumina.


title: Vietti

text: Koska vietti on lähtöisin ruumiista mutta yksilölle fenomenologisesti se ilmenee vietin kohteen varaumana (toisin sanoen kohteen edustus on viettienergian varaama, ja siksi se vaatii huomiota), on vietin ja sen kohteen suhde kontingentti ja ongelmallinen, vaikka kukaan ei näe mitään ihmeellistä siinä, että janoinen ihminen halajaa vettä.


title: Vietti

text: Pentti Ikonen ja Eero Rechardt (1994) ovat kehittäneet kuolemanvietin teoriaa ja yhdistäneet sen sitomiseen (saks. "Bändigung"). He huomauttavat, että kuolemanvietti eli "thanatos" voitaisiin nimetä uudelleen sitomispyrkimykseksi. Tähkän määrällinen viettikäsitys voidaan yhdistää Ikosen ja Rechardtin muotoiluun: viettienergia kanavoituu ja sitoutuu erilaisiin pyrkimyksiin, jotka voivat olla keskenään ristiriidassa. Ikosen ja Rechardtin mukaan thanatoksen tavoitteena ei ole niinkään tuho ja kuolema vaan vapautuminen sellaisista sisäisistä ja ulkoisista ärsykkeistä, jotka tuntuvat häiritseviltä. Thanatospyrkimys tavoittelee jännittyneisyyden vähentämistä, kun taas erospyrkimys tavoittelee mielihyvää huolimatta vaikeuksista ja mielipahasta. Thanatokseen liittyvä toistamispakko perustuu paitsi uhkaavan ärsykkeen hallitsemisyritykseen myös siihen, että toistuminen tarjoaa tunteen omasta jatkuvuudesta. Kaikki psyykkiset ilmiöt ovat käytännössä näiden kahden pyrkimyksen — eroksen ja thanatoksen — yhteisvaikutuksen tulosta, kompromissimuodosteita. Thanatospyrkimys voi toteutua pelkän ajattelun ja psyykkisen työn avulla, joka poistaa häiriön. Eri tilanteissa thanatospyrkimys voi saada hyvin erilaisia ilmenemismuotoja. Häiritsevyys ja jännittyneisyys johtuvat sitomattomasta, ”vapaana vellovasta” viettienergiasta. Thanatos pyrkii sitomaan sen eri tavoin, ja tuhoavuus on vain äärimmäinen keino — tuhotessa sekoitetaan symboli ja se, mitä symboli edustaa, representoi. Esimerkiksi tieteenharjoittamiseen ja taiteentekemiseen liittyvä järjestäminen sitoo viettienergiaa ja näin vähentää ahdistusta.


title: Sándor Gombos

text: Sándor Gombos (4. joulukuuta 1895 Sombor – 27. tammikuuta 1968 Budapest) oli unkarilainen miekkailija ja olympiavoittaja. Hänen aseenaan oli säilä.


title: Sándor Gombos

text: Gombos voitti säilämiekkailun joukkuekilpailussa kultaa Amsterdamin 1928 olympialaisissa. Henkilökohtaisessa kilpailussa hän sijoittui viidenneksi. Euroopan-mestaruuden hän voitti henkilökohtaisessa kilpailussa kahdesti ja joukkuekilpailussa kahdesti.


title: Sándor Gombos

text: Juutalainen Gombos valittiin International Jewish Sports Hall of Fameen vuonna 1997.


title: Ted Key

text: Theodore "Ted" Key(ser) (25. elokuuta 1912 Fresno, Kalifornia – 3. toukokuuta 2008) oli yhdysvaltalainen sarjakuvataiteilija ja käsikirjoittaja. Hän aloitti vuonna 1943 sarjakuvan "Hazel", josta tehtiin myös Shirley Boothin vuosina 1961–1966 tähdittämä televisiosarja. Hän lisäksi käsikirjoitti muun muassa Disney-elokuvan "Ihmeellisen asteen yhteys" ("The Cat from Outer Space", 1978).


title: Ted Key

text: Key kuoli 95-vuotiaana kärsittyään virtsarakon syövästä ja aivoverenkiertohäiriöistä.


title: Filippiinienkotka

text: Filippiinienkotka ("Pithecophaga jefferyi") on yksi maailman suurimmista petolinnuista. Se on sukunsa ainoa edustaja.


title: Filippiinienkotka

text: Linnun pituus on 86–102 cm, siipien kärkiväli noin 2 m ja paino noin 7 kg. Naaras on huomattavasti koirasta kookkaampi. Valtavan kokoinen kotka, jolla on pitkä pyrstö ja suhteellisen lyhyet mutta leveät siivet. Se on samaa suuruusluokkaa kuin harpyija ja kuningasmerikotka. Sen höyhenpuku on yläpuolelta ruskea ja alapuolelta valkoinen. Niskassa on joukko pidentyneitä höyheniä. Nokka on hyvin vahva, korkea ja sivuilta hieman litistynyt. Sukupuolet ovat samanvärisiä. Lajin elinajan odotus on 30–60 vuotta.


title: Filippiinienkotka

text: Filippiinienkotka esiintyy vain Filippiineillä, sen neljällä pääsaarella Luzonilla, Samarilla, Leytellä ja Mindanaolla. Laji on äärimmäisen uhanalainen, sillä populaatio oli vuonna 1992 kooltaan 350–670 yksilöä, joista noin 226 oli lisääntymisikäisiä yksilöitä. Valtaosa kannasta elää Mindanaolla, jossa on noin 82–223 pesivää paria. Lajin suurin uhka ovat sademetsien hakkuut. Myös laiton metsästys sekä kaivostoiminnan takia elinkelvottomiksi jäävät alueet pienentävät kantaa.


title: Filippiinienkotka

text: Filippiinienkotkat elävät sademetsissä.


title: Filippiinienkotka

text: Reviirin koko on 25–50 neliökilometriä. Pari muodostaa elinikäisen liiton. Pesä on usein dipterokarpuspuun ("Dipterocarpaceae") latvassa jopa 30 metriä maan pinnan yläpuolella. Pesän halkaisija voi olla kolme metriä. Naaras munii yhden munan. Pari huolehtii yhdessä poikasestaan noin 20 kuukauden ajan, joten laji pesii vain joka toinen vuosi.


title: Filippiinienkotka

text: Filippiinienkotka saalistaa lentäen matalalla latvuston yläpuolella tai istuen oksalla saalista väijyen. Se syö etupäässä apinoita ja puoliapinoita. Sille maistuvat myös pienet sorkkaeläimet ja suuret sademetsän linnut, esimerkiksi sarvinokat.


title: Wolfgang Suschitzky

text: Wolfgang Suschitzky (29. elokuuta 1912 Wien, Itävalta-Unkari – 7. lokakuuta 2016) oli itävaltalaissyntyinen elokuvaaja ja valokuvaaja, joka teki uransa pääosin Britanniassa. Hänen tuotantoonsa kuuluivat muun muassa Joseph Strickin ohjaama "Odysseus" (1967) ja Mike Hodgesin "Tappakaa Carter" (1971). Hänelle myönnettiin vuonna 2012 Baftan erikoispalkinto. Myös hänen poikansa, Peter Suschitzky, on tullut tunnetuksi elokuvaajana.


title: Venäjän duuman vaalit 1999

text: 19. joulukuuta 1999 pidettiin Venäjän federaation lainsäädäntöelimen vaalit. Pelissä oli 450 Venäjän lainsäädäntöelimen alemman huoneen eli valtioduuman paikkaa (Gosudarstvennaya Duma).


title: Masterbatch

text: Masterbatcheiksi kutsutaan kestomuovin lisäaineita, joissa on usein 30-70% pigmenttiä tai muita apuaineita sekoitettuna muovimatriisiin; carrier-materiaaliin.


title: Hans Hollein

text: Hans Hollein (30. maaliskuuta 1934 Wien – 24. huhtikuuta 2014 Wien) oli itävaltalainen arkkitehti. Saatuaan diplomin Wienin taideakatemiasta hän lähti opiskelemaan Yhdysvaltoihin. Hänet palkittiin Itävallan suurella valtionpalkinnolla (1983) ja Pritzker-palkinnolla (1985).


title: Hans Hollein

text: Holleinin työn jälkiä on nähtävillä useissa maanosissa, ja yksi tunnetuimmista rakennuksista on Wienin Haas-Haus. Hän oli jo 1960-luvulla vierailevana professorina Yhdysvalloissa, vuosina 1967–1976 professorina Düsseldorfissa ja myöhemmällä urallaan Wienissä. Hollein suunnitteli Albertina-museon uuden sisäänkäynnin katoksen, josta on tullut museon tunnus.


title: Sadegh Ghotbzadeh

text: Sadegh Ghotbzadeh (persiaksi: صادق قطبزاده) (vuonna 1936 – 15. syyskuuta 1982) oli iranilainen poliitikko. Hän toimi maansa ulkoministerinä (30. marraskuuta 1979 alkaen elokuuhun 1980. Tälle ajalle osui Iranin panttivankikriisi.


title: Sadegh Ghotbzadeh

text: Ghotbzadeh kannatti Iranin Kansallista rintamaa ja oli ajatolla Khomeinin läheinen avustaja tämän ollessa maanpaossa Ranskassa. Hän esiintyi Khomeinin seurassa, kun tama palasi Iraniin 1. helmikuuta 1979. Heti Iranin vallankumouksen jälkeen Ghotbzadeh nimitettiin maan yleisradioyhtiön toimitusjohtajaksi. Hän pyrki saattamaan sen sopusointuun islamin opetusten kanssa. Tätä arvosteli sekä ryhmä iranilaisia intellektuelleja että maan väliaikainen hallitus. Hänet nimitettiin ulkoministeriksi virkaa tekevän ulkoministerin Abolhassan Banisadrin erottua tehtävästään, kun kiista yhdysvaltalaisten panttivankien kohtalosta oli yltynyt. Hän erosi tehtävästä myöhemmin, kun hänen yrityksensä kriisin laukaisemiseksi diplomaattisesti olivat ajautuneet umpikujaan.


title: Sadegh Ghotbzadeh

text: Huhtikuussa 1982, Iran-Contra-skandaalin paljastuttua pidätettiin Ghotbzadeh sekä useita armeijan upseereita ja uskonnollisia opettajia. Näiden joukossa oli uskonnollisen johtajan, ajatolla Kazem Šariatmadarin vävy. Heitä kaikkia syytettiin hankkeesta Khomeinin salamurhaamiseksi ja islamilaisen tasavallan kumoamiseksi. Ghotbzadeh piti syytteitä perusteettomina, mutta myönsi hankkeen presidentti Ali Khamenein hallinnon syrjäyttämiseksi. Ghotbzadeh teloitettiin hänen vankeusaikanaan tehdyn äänitteen perusteella. Siinä hän tunnusti maksaneensa rahaa ja välittäneensä Ranskassa oleskelleiden liittolaistensa yhteystietoja vapauttamistaan vastaan.


title: Sadegh Ghotbzadeh

text: Ghotbzadeh opiskeli Georgetownin yliopistossa, Yhdysvalloissa vuosina 1959–1963. Ennen valmistumistaan hänet kuitenkin erotettiin tiedekunnastaan hänen jätettyään väliin osan kurssinsa opinnoista ja tutkinnoista johtaakseen Mohammad Reza Pahlavin vastaista protestiliikehdintää.


title: Imatran Pallo-Salamat

text: Imatran Pallo-Salamat (lyh. PaSa) on imatralainen urheiluseura, joka perustettiin vuonna 1963 Imatran Pallon (ImPa) ja Ylä-Vuoksen Palloseuran (YVPS) yhdistyessä. Seuran alkuperäiset lajit olivat jalkapallo ja jääpallo. Jääpallossa seura on tunnettu vuodesta 1984 nimellä PaSa Bandy ja jalkapallossa vuodesta 1997 nimellä FC PaSa.


title: Imatran Pallo-Salamat

text: PaSan parhaat saavutukset jääpallossa ovat SM-sarjan kuudes sija, C- (1999, 2015), D- (2009, 2013) ja E- (2008) junioreiden Suomen-mestaruudet sekä D- (2011, 2012) ja C- (2013) junioreiden Suomen-mestaruus hopeat. Pääsarjassa se on pelannut yhteensä kahdeksan kautta. Nykyisin seura keskittyy lajissa junioritoimintaan.


title: Imatran Pallo-Salamat

text: Jalkapallossa PaSa on pelannut toiseksi korkeimmalla sarjatasolla kaksi kautta (1967, 1972) ja kolmanneksi korkeimmalla sarjatasolla kolme kautta (1993–1994, 1998). Jalkapallossa seuran edustusjoukkue pelasi Kolmosessa ja reservijoukkue Kutosessa, kunnes vuonna 2012 seura lakkautettiin.


title: Imatran Pallo-Salamat

text: Vuonna 1997 seura aloitti salibandytoiminnan nimellä SB PaSa ja 2000-luvulla seuraan on perustettu myös racketlonjaosto RC PaSa. PaSa oli yksi Suomen racketlonliiton perustajista vuonna 2005.


title: Kuumoduuli

text: Kuumoduuli ( eli LM, alun perin eli LEM) oli Apollo-ohjelmassa yhdessä Apollo-avaruusaluksen kanssa käytetty kaksiosainen avaruusalus. Lennon kolmihenkisestä miehistöstä kaksi laskeutui sillä Kuun pinnalle.


title: Kuumoduuli

text: Aluksen suunnitteli Grumman, joka valmisti niitä kaikkiaan 13 kappaletta ennen kuin Apollo-ohjelma lakkautettiin. Grumman sai sopimuksen 7. marraskuuta 1962, ja ensimmäinen moduuli laukaistiin avaruuteen 22. tammikuuta 1968. Miehitettynä moduulia käytettiin ensimmäisen kerran 3. maaliskuuta 1968 alkaneella lennolla, ja ensimmäinen Kuuhun laskeutuminen tapahtui 20. heinäkuuta 1969.


title: Kuumoduuli

text: Kuumoduuliin kuului kaksi osaa: laskeutumisosa (descent stage), joka sisälsi laskeutumiseen tarvittavan polttoaineen sekä moottorin, laskeutumistelineet ja erilaisia Kuussa tarvittavia työkaluja. Laskeutumisosa jäi Kuun pinnalle. Paineistettu nousuosa (ascent stage) oli tarkoitettu kahdelle astronautille. Nousuosassa oli Kuuhun laskeutumiseen tarvittava avioniikka ja tietokone. Kuumoduulin seinä oli paikoin vain kahden foliokerroksen paksuinen. Tämä riitti, koska alusta käytettiin vain avaruudessa.


title: Kuumoduuli

text: Laukaisussa kuumoduuli sijaitsi Saturn V -kantoraketin kolmannen osan (S-IVB) päässä kapselissa, jonka yläpuolella sijaitsi komento- ja huoltomoduuli.


title: Kuumoduuli

text: Aluksen päästyä Kuuhun vievälle radalle komento- ja huoltomoduuli irrotettiin kapselista, käännettiin ympäri ja kiinnitettiin kuumoduulin nousuosan päässä olevaan telakoitumisaukkoon. Tunnelin kautta miehistö pääsi siirtymään myös kuumoduuliin. Kiinnittymisvaihetta kutsuttiin telakoitumiseksi.


title: Kuumoduuli

text: Aluksen päästyä Kuun kiertoradalle kuumoduuli irrottautui komentomoduulista ja kaksi miehistön jäsentä laskeutui sillä Kuun pinnalle. Nousu tapahtui pelkällä nousuosalla, jolla telakoiduttiin takaisin kiertoradalla odottaneeseen komentomoduuliin.


title: János Garay

text: János Garay (23. helmikuuta 1889 Budapest – 30. maaliskuuta 1945 Mauthausen) oli unkarilainen miekkailija ja olympiavoittaja. Hänen aseenaan oli säilä.


title: János Garay

text: Garay saavutti säilämiekkailun joukkuekilpailussa hopeaa ja henkilökohtaisessa kilpailussa pronssia Pariisin 1924 olympialaisissa. Neljä vuotta myöhemmin Amsterdamin olympialaisissa hän voitti joukkuekilpailussa kultaa mutta ei menestynyt henkilökohtaisessa kilpailussa.


title: János Garay

text: Euroopan-mestaruuden Garay voitti henkilökohtaisessa kilpailussa vuonna 1925 ja joukkuekilpailussa vuonna 1930.


title: János Garay

text: Juutalainen Garay kuoli Mauthausenin keskitysleirillä maaliskuussa 1945. Hänet valittiin International Jewish Sports Hall of Fameen vuonna 1990.


title: Nikola Brejchová

text: Nikola Brejchová (o.s. Tomečková (s. 25. kesäkuuta 1974 Zlín) on tšekkiläinen keihäänheittäjä.


title: Nikola Brejchová

text: Brejchován ennätys on 65,91, jonka hän heitti vuonna 2004 Linzissä. Hän on Tšekin kaikkien aikojen tilastossa toisena edellään vain Barbora Špotáková tuloksella 69,15.


title: Nikola Brejchová

text: Brejchová on sijoittunut kolmesti arvokisoissa neljänneksi: Edmontonin MM-kisoissa 2001, Ateenan olympialaisissa 2004 ja Osakan MM-kisoissa 2007. Sydneyn olympialaisissa 2000 hän sijoittui kahdeksanneksi. ssa hän sijoittui toiseksi vuonna 2004.


title: William Robert Ogilvie-Grant

text: William Robert Ogilvie-Grant (25. maaliskuuta 1863 Easter Elchies, Morayshire, Skotlanti – 26. heinäkuuta 1924 Farley Cottage, Reading, Englanti) oli skotlantilainen lintutieteilijä.


title: William Robert Ogilvie-Grant

text: Hänen vanhempansa olivat George H. E. Ogilvie-Grant ja Eleanora Cummings. 1890 hän avioitui Maud Louisa Pechellin kanssa.


title: William Robert Ogilvie-Grant

text: Hän opiskeli eläintiedettä ja anatomiaa Cargilfield ja Fettes Collegessa Edinburghissa. 1882 hän sai assistentin viran British Museumista. Hän opiskeli myös kalatiedettä Albert Charles Lewis Güntherin (1830–1914) opissa. 1885 hän toimi museon lintutieteellisen osaston vt. johtajana Richard Bowdler Sharpen Intian matkan aikana. Hän jatkoi lintutieteellisessä osastossa ja päätyi lopulta osaston intendentiksi 1909–1918.


title: William Robert Ogilvie-Grant

text: Hän seurasi Bowdler Sharpea "Bulletin of the British Ornithologists' Club"in toimittajana 1904–1914.


title: William Robert Ogilvie-Grant

text: Tehdessään linnoitustöitä ensimmäisen maailmansodan aikana 1916, hän sai sairauskohtauksen, jonka seurauksista hän kärsi vuosien ajan.


title: William Robert Ogilvie-Grant

text: Ogilvie-Grant matkusti laajalti keräten näytteitä muun muassa Sokotralta, Madeiralta ja Kanariansaarilta. Hän matkusteli myös Uudessaguineassa. Hän nimesi muun muassa filippiinienkotkan.


title: Megalopoli

text: Megalopoli on suurten metropolien/miljoonakaupunkien sulautuma. Muuttoliikkeen jatkuessa suurkaupunkien lähellä oleviin pikku kaupunkeihin ja lähiöihin, metropolit laajenevat kunnes lopulta kasvavat yhteen.


title: Megalopoli

text: Megalopoli nimen otti käyttöön ranskalainen maantieteilijä "Jean Gottmann" vuonna 1961. Gottmann tarkoitti megalopolilla nimenomaan Yhdysvaltain itärannikolle syntynyttä viiden suurkaupungin muodostamaa laajaa kaupungistunutta aluetta, joka ulottui Bostonista Washingtoniin. Tämä megalopoli tunnetaan nykyisin myös nimellä BosWash.


title: Cherry Ghost

text: Cherry Ghost on englantilainen indie rock -yhtye, jota johtaa Boltonista kotoisin oleva Simon Aldred (s. 1975). Cherry Ghost alkoi Aldredin sooloprojektina vuonna 2005, mutta muotoutui vähitellen kokonaiseksi yhtyeeksi. Heavenly Recordsin kustantama esikoisalbumi "Thirst for Romance" ilmestyi heinäkuussa 2007. Sitä oli edeltänyt single ”Mathematics” saman vuoden huhtikuussa. "Thirst for Romance" sijoittui Britannian albumilistalla parhaimmillaan sijalle 7. Esikoisalbumin jälkeen Cherry Ghost on julkaissut albumit "Beneath This Burning Shoreline" (2010) ja "Herd Runners" (2014).


title: Milton Rogovin

text: Milton Rogovin (30. joulukuuta 1909 – 18. tammikuuta 2011) oli yhdysvaltalainen valokuvaaja. Hän syntyi New Yorkin kaupungissa ja valmistui Columbian yliopistosta vuonna 1931, mutta asui vuodesta 1938 Buffalossa.


title: Milton Rogovin

text: Rogovin avioitui Anne Snettersin kanssa 1942 ja hankki samana vuonna ensimmäisen kameransa. Anne Rogovin kuoli aivosyöpään 7. heinäkuuta 2003. Milton Rogovin kuoli 101-vuotiaana tammikuussa 2011.


title: Milton Rogovin

text: Rogovinin töitä on nähtävillä julkisissa kokoelmissa New Yorkin Museum of Modern Artin lisäksi muun muassa Pariisissa, Los Angelesissa ja Lontoossa.


title: Dorothea Lange

text: Dorothea Lange (alk. Dorothea Margarette Nutzhorn; 25. toukokuuta 1895 Hoboken, New Jersey, Yhdysvallat – 11. lokakuuta 1965 San Francisco, Kalifornia) oli yhdysvaltalainen dokumenttivalokuvaaja. Hän tuli tunnetuksi 1930-luvun suuren laman aikaisella työllään, johon lukeutuu muun muassa valokuva "Siirtolaisäiti" (Migrant Mother, 1936), joka kuuluu The Family of Man -kokoelmaan. Kuvan nainen on Florence Owens Thompson (1903–1983). Valokuvaaja ei kysynyt mallinsa nimeä, ja tämän henkilöllisyys tuli julkisuuteen vasta 1970-luvun lopulla.


title: Dorothea Lange

text: Lange sairastui seitsemänvuotiaana polioon, joka vaikutti hänen liikkumiseensa pysyvästi. Hän opiskeli muun muassa Clarence Hudson Whiten johdolla New Yorkissa, mutta muutti vuonna 1918 San Franciscoon.


title: Dorothea Lange

text: Lange pääsi laman aikana Farm Security Administrationin palvelukseen. Vuonna 1960 antamassaan lausunnossa hän ei kyennyt nimeämään "Siirtolaisäidissä" ollutta naista, mutta nimi selvisi myöhemmin. Hän kuului vuonna 1952 "Aperture"-valokuvauslehden perustajajiin, mutta alkoi kärsiä heikkenevästä terveydestä ja menehtyi Kalifornian San Franciscossa 70-vuotiaana ruokatorvensyöpään.


title: Tynnörinen

text: Tynnörinen on asuinalue Siilinjärvellä. Tynnörinen sijaitsee noin kahden kilometrin päässä kunnan keskustasta itään kantatie 75:n eteläpuolella Simonsalon ja Leppäkaarteen välissä. Alue koostuu lähinnä omakoti- ja rivitaloista.


title: LDS

text: LDS oli eteläafrikkalainen Formula 1 -talli, jonka perustajana toimi Doug Serrurier. LDS osallistui viiteen Etelä-Afrikan Grand Prix'hin vuosina 1962–1963, 1965 ja 1967–1968. Sen parhaaksi sijoitukseksi kilpailussa jäi Doug Serrurierin 11. sija Etelä-Afrikan Grand Prix'ssä 1963, eikä talli saavuttanut ikinä yhtään MM-pistettä. LDS nimi muodostuu perustajan nimien ensimmäisistä kirjaimista: Louis Douglas Serrurier.


title: Vitruviuksen Ankka

text: Vitruviuksen Ankka on Aku Ankan Aikakone -sarjakuvakirjasarjan kuudes osa. Pokkarikokoinen kirja julkaistiin marraskuussa 2007. Kirjan sarjakuvatarinat keskittyvät historiallisiin tapahtumiin ja historian mysteereihin. Kirjassa on kymmenen tarinaa, joista seitsemän oli julkaisuhetkellä Suomessa ennen julkaisemattomia. Kirjassa on 296 sivua.


title: Emily Greene Balch

text: Emily Greene Balch (8. tammikuuta 1867 Boston – 9. tammikuuta 1961) oli yhdysvaltalainen kirjailija ja pasifisti, joka sai Nobelin rauhanpalkinnon vuonna 1946 yhdessä John Mottin kanssa. Palkinto oli ensimmäinen sodan jälkeen myönnetyistä. Balch sai palkinnon erityisesti työstään Women’s International League for Peace and Freedom (WILPF) -järjestön kanssa.